qundao/data-zh-poetry huggingface dataset:
喜香甫至
作者：李宗瀛
朝代：清

下雺上雾昏昼错，春泥滑滑断芒屩。无双江夏打门来，一笑缡{衤步}雨淋鹤。扶携镫前认鬓影，弄发惊看点霜薄。探怀贶我珍珠船，渊颖歌行尽奇格。五年代舍酷见病，相逢那怪颜色恶。明江西去滩濑崄，秀岭南来瘴烟作。庳篷更溯古苍梧，火山冰井贮行橐。醉中失足入酢瓮，程逊几悲履龟坼。负舟昔闻视蝘蜓，破{豕勹}今犹凛蛟鳄。君家父子捍海塘，白日骑鲸上寥廓。王尊立水竟冥死，化身精卫血流噣。此时傥逐申屠徐，一家两地三冤魄。阳侯呵护宁偶然，千钧赖尔一縆托。倚闾有母念陟屺，楚？今为越凫㲉。白云亲舍隔迢迢，安邑猪肝得何乐。伊余寂寂可笑人，刻楮真惭棘端削。朝披挑耳南塘图，夕饵扶衰西蜀药。牛医马磨共还往，西水东鱼叹离索。今宵执手疑梦寐，深杯婪尾莫嫌数。檐前几点社公雨，烛花一粒青豆爆。漫愁无耳难陀王，社酒仍邀再三酌。
喜香甫至
作者：李宗瀛
朝代：清

下雺上雾昏昼错，春泥滑滑断芒屩。无双江夏打门来，一笑缡{衤步}雨淋鹤。扶携镫前认鬓影，弄发惊看点霜薄。探怀贶我珍珠船，渊颖歌行尽奇格。五年代舍酷见病，相逢那怪颜色恶。明江西去滩濑崄，秀岭南来瘴烟作。庳篷更溯古苍梧，火山冰井贮行橐。醉中失足入酢瓮，程逊几悲履龟坼。负舟昔闻视蝘蜓，破{豕勹}今犹凛蛟鳄。君家父子捍海塘，白日骑鲸上寥廓。王尊立水竟冥死，化身精卫血流噣。此时傥逐申屠徐，一家两地三冤魄。阳侯呵护宁偶然，千钧赖尔一縆托。倚闾有母念陟屺，楚𩾐今为越凫㲉。白云亲舍隔迢迢，安邑猪肝得何乐。伊余寂寂可笑人，刻楮真惭棘端削。朝披挑耳南塘图，夕饵扶衰西蜀药。牛医马磨共还往，西水东鱼叹离索。今宵执手疑梦寐，深杯婪尾莫嫌数。檐前几点社公雨，烛花一粒青豆爆。漫愁无耳难陀王，社酒仍邀再三酌。
喜香甫至
作者：李宗瀛
朝代：清
体裁：古风

下雺上雾昏昼错，春泥滑滑断芒屩。无双江夏打门来，一笑缡■雨淋鹤。扶携镫前认鬓影，弄发惊看点霜薄。探怀贶我珍珠船，渊颖歌行尽奇格。五年代舍酷见病，相逢那怪颜色恶。明江西去滩濑崄，秀岭南来瘴烟作。庳篷更溯古苍梧，火山冰井贮行橐。醉中失足入酢瓮，程逊几悲履龟坼。负舟昔闻视蝘蜓，破■今犹凛蛟鳄。君家父子捍海塘，白日骑鲸上寥廓。王尊立水竟冥死，化身精卫血流噣。此时傥逐申屠徐，一家两地三冤魄。阳侯呵护宁偶然，千钧赖尔一縆托。倚闾有母念陟屺，楚�今为越凫㲉。白云亲舍隔迢迢，安邑猪肝得何乐。伊余寂寂可笑人，刻楮真惭棘端削。朝披挑耳南塘图，夕饵扶衰西蜀药。牛医马磨共还往，西水东鱼叹离索。今宵执手疑梦寐，深杯婪尾莫嫌数。檐前几点社公雨，烛花一粒青豆爆。漫愁无耳难陀王，社酒仍邀再三酌。
宋徽宗画鹰歌
作者：李宗瀛
朝代：清
体裁：古风

轩然一点飞破空，素壁黯澹吹鹰风。无端五国城外景，移向艮岳神霄宫。太清楼印钤芝红，秃笔喜作凌霄容。尤工点漆古无比，寒焰炯炯生双瞳。当年禽荒游畋乐，㕲漱书成继肉攫。房山白与海东青，㩳立韝前写奇格。缟素漠漠长天开，金眸玉爪非凡材。悲台萧飒霜翮下，秋昊肃杀寒姿来。呜呼！道君画此意胡取，图像凌烟深寄汝。鼙鼓应思将帅臣，丹青且付云霄羽。火龙骑日雪满天，此际鹰乎奈何许。吾闻道君画鸲鹆，跦跦似兆青衣辱。何如貌作南飞鸿，冰天雪窖书能通。鹰乎汝亦愁胡仄，粉墨峥嵘且秋色，落日青城泪沾臆。
宋徽宗画鹰歌
作者：李宗瀛
朝代：清

轩然一点飞破空，素壁黯澹吹鹰风。无端五国城外景，移向艮岳神霄宫。太清楼印钤芝红，秃笔喜作凌霄容。尤工点漆古无比，寒焰炯炯生双瞳。当年禽荒游畋乐，㕲漱书成继肉攫。房山白与海东青，立韝前写奇格。缟素漠漠长天开，金眸玉爪非凡材。悲台萧飒霜翮下，秋昊肃杀寒姿来。呜呼！道君画此意胡取，图像凌烟深寄汝。鼙鼓应思将帅臣，丹青且付云霄羽。火龙骑日雪满天，此际鹰乎奈何许。吾闻道君画鸲鹆，跦跦似兆青衣辱。何如貌作南飞鸿，冰天雪窖书能通。鹰乎汝亦愁胡仄，粉墨峥嵘且秋色，落日青城泪沾臆。
少翯过访留宿斋中谈艺甚乐习日以诗奉柬兼寄芗甫明江
作者：李宗瀛
朝代：清

忆昔镫火扪虱庵，围垆参语声詀喃。野夫对客踏壁卧，黄香王粲颓然三。朅来雨散弗能聚，香也橐笔天之南。王郎剥啄复过我，今宵弥勒堪同龛。辨如奭也雕龙谈，此中有味醲醰醰。走丸下坂车炙毂，驱叱杨秉诃聃昙。卮言余事及韵语，如钳纸尾吏饱谙。有时获隽忽狂叫，邃古坠绪穷幽探。绝潢断港岂到海，津筏具在谁能参。王郎年少气盖世，千秋思以孤肩担。挟辀而走拔帜起，骚坛虎视何眈眈。是时远寺华鲸韽，瓶笙细响炊银坩。危镫欲杀一炷绿，咍台触壁僮鼻酣。十荡十决两蕤铁，再接再厉双剑镡。吾侪抵死不作茧，柔丝自缚同春蚕。又如秋虫食蓼叶，荼苦翻谓荠输甘。折扬皇荂嗑然笑，路鬼揶歈妻子惭。吁嗟黄香远莫致，安得挥麈相嘲唅。桂林诸峰碧玉簪，仙乎与子骖鸾骖。
徒步行为易生大绅作用韩寒食日出游韵
作者：李宗瀛
朝代：清

疾风吹尘万叶病，山贼乘时阚{九孝}盛。上游灌水下灵渠，白骨黄蒿莽相映。棓驱鬼妾牵鬼马，按甲官军坐不竞。母从子走妻索夫，愁听徒步杜陵咏。易生祭酒布衣尔，空谷佳人独也正。三年两度走踆踆，扉穿踵决此行更。朝来望门径投止，穷乌依人真共命。东厢彗汜下悬榻，梦怯短辕与长柄。追思痛定尚余痛，吾戴吾头再生庆。酉秋我泛容江棹，中宵野宿戒子敬。西峰夜气高屼峍，斗柄插江孤月夐。回车长恸阮公穷，饮酒安用臧孙圣。竹寒沙碧水边村，独树人家缆痕并。得生为我北道主，倾盖论交掬情性。卸装有地寄庑便，打扉无吏索钱横。出门一步即迷阳，横鞭长揖泪雨迸。何期此境今到生，反乎覆者谁卜镜。故人畴昔子多情，地主于今我为政。残年饱饭且同吃，千金善保孱躯劲。土酥如练冬菹酸，愧杀彭衙老孙令。
徒步行为易生大绅作用韩寒食日出游韵
作者：李宗瀛
朝代：清
体裁：古风

疾风吹尘万叶病，山贼乘时阚■盛。上游灌水下灵渠，白骨黄蒿莽相映。棓驱鬼妾牵鬼马，按甲官军坐不竞。母从子走妻索夫，愁听徒步杜陵咏。易生祭酒布衣尔，空谷佳人独也正。三年两度走踆踆，扉穿踵决此行更。朝来望门径投止，穷乌依人真共命。东厢彗汜下悬榻，梦怯短辕与长柄。追思痛定尚余痛，吾戴吾头再生庆。酉秋我泛容江棹，中宵野宿戒子敬。西峰夜气高屼峍，斗柄插江孤月夐。回车长恸阮公穷，饮酒安用臧孙圣。竹寒沙碧水边村，独树人家缆痕并。得生为我北道主，倾盖论交掬情性。卸装有地寄庑便，打扉无吏索钱横。出门一步即迷阳，横鞭长揖泪雨迸。何期此境今到生，反乎覆者谁卜镜。故人畴昔子多情，地主于今我为政。残年饱饭且同吃，千金善保孱躯劲。土酥如练冬菹酸，愧杀彭衙老孙令。
惜别曲
作者：李宗瀛
朝代：清

织乌西飞月如水，楼阁参差雁声里。湘帘窣地悄无言，中有离人三叹起。昭华玉琯土花紫，吹出多情《河满子》。一声泪落红琼瑰，翠羽心酸抱香死。菖蒲花谢菰叶烂，河鼓晖晖隔银汉。梦魂一缕阳关西，夜夜天风吹欲断。
秋夜同润堂知白露坐平台有怀筠塘先生邵陵
作者：李宗瀛
朝代：清
体裁：七言律诗

平台高敞压回流，蕲簟胡床坐上头。凉笛一声天在水，飞鸦数点月横秋。莫辞玉斝倾三雅，更对金波咏《四愁》。无那美人湘浦隔，茱萸江路渺夷犹。
秋夜同润堂知白露坐平台有怀筠塘先生邵陵
作者：李宗瀛
朝代：清

平台高敞压回流，蕲簟胡床坐上头。凉笛一声天在水，飞鸦数点月横秋。莫辞玉斝倾三雅，更对金波咏《四愁》。无那闪湘浦隔，茱萸江路渺夷犹。
秋日漫兴
作者：李宗瀛
朝代：清

萧瑟真同庾信哀，平芜莽苍倦登台。天涯岁月黄鸡唱，徼外风霜白雁来。南国尚劳横海将，中朝谁是济川才。罪言欲吐还缄口，日饮亡何覆一杯。
读载甫遗诗有感
作者：李宗瀛
朝代：清

近水烟茨压架藤，梦中元伯见来曾。记同诗卷联樊杜，未有文章序宛陵。千首当年轻万户，一编残夜对孤镫。尘栖弱草匆匆甚，便到名山骨已冰。
赵忠毅公铁如意歌
作者：李宗瀛
朝代：清

一抹乌云净如练，中有刚肠经百鍊。逆珰铸错聚六州，愧此铮铮铁一片。维公生值桓灵时，大柄乃为权奄持。世间万事不如意，但铸谭柄供提携。铁花锈涩银丝细，色正芒寒廿余字。廉而不刿钩无饥，以舞以歌君子器。当头委鬼方鸱张，五彪五虎纷陆梁。但令立仗作瘖马，肯使独角伸祥羊。同文狱急句党起，西厂东林水火矣。椓人假子纷满庭，太息见泉转无子。四凶未去元凶行，荷戈远戍代州城。中批空俞四害疏，外论竞重三君名。飞狐塞西雁门北，曾伴孤忠壮行色。指挥能令天地回，掊击何当狐鼠踣。呜呼转瞬冰山折，三尺精镠尚无缺。人间此物凡几逢，年款各异铭辞同。好偕东方未明砚，太白睒睒悬天中。
送秦雪舫驾部还金陵
作者：李宗瀛
朝代：清

长风引孤云，飘堕天南隅。天南有野鹤，烟霄与之俱。云兮返故山，野鹤长鸣孤。归云语别鹤，离合安可图。夫子始安来，凿枘多铻锄。裸乡卖章甫，所赍良已迂。我适见而叹，落落洵吾徒。以兹相比附，如彼蛩与驉。君才真健者，登坛拔蝥弧。手提风雅辀，大力负以趋。方期骖之靳，讵意歌《骊驹》。自为静江客，三见鼠化驾。母驮桑下恋，矧别并州欤。青门祖帐接，清酒倾百壶。何须诅石尤，舶趠生铜乌。建陵望秣陵，千里犹比闾。终当会云鹤，追逐无时无。
送邹石生之广州
作者：李宗瀛
朝代：清

长铗切云冠，秋风白袷寒。故山辞玉女，炎海狎珠官。毒雾飞鸢堕，湍流度马难。诸侯方好士，行矣勉加餐。试说天南郡，迢迢北户开。昌华非故苑，越秀有高台。草木嵇含状，江山赵尉才。龙岩兼虎嶂，锁钥亦雄哉。五岭关山险，三城郡邑新。峡犹传帝子，庭说降仙人。嘉谷衔何日，菖蒲采及春。征蛮如续记，先为访遗民。辟瘴无冬夏，通潮入堰潴。荒田惟种蛤，小市竞租鱼。番赕珊瑚贱，蛮賨翡翠疏。最怜珠浦夜，月晕斗方诸。黄木湾边路，风光处处宜。红泉流古涧，翠羽集南枝。花满刘王坞，榕阴陆贾祠。到时骖哑虎，游览有新诗。玉镜当垆好，珠江打桨过。隔窗啰唝曲，联袂蹋摇歌。带结鸳鸯鸟，杯镂鹦鹉螺。从来南海俗，烟月作场多。歌舞冈非昔，祥兴事亦阑。崖门传驻跸，辇道忆呼銮。一代降王去，千秋正气完。抚时思往迹，感激发遥叹。千古虞翻宅，如今作梵寮。林存诃子树，钟应海门潮。吊客青蝇散，归魂白鹤遥。赤乌当日事，回首飒风飙。湖海须眉客，年来白发新。依人成老大，将母慰清贫。退鹢飞难进，神龙性亦驯。离忧何以缓，莫惜寄书频。
送邹石生之广州·其一
作者：李宗瀛
朝代：清

长铗切云冠，秋风白袷寒。故山辞玉女，炎海狎珠官。毒雾飞鸢堕，湍流度马难。诸侯方好士，行矣勉加餐。
送邹石生之广州·其七
作者：李宗瀛
朝代：清

玉镜当垆好，珠江打桨过。隔窗啰唝曲，联袂蹋摇歌。带结鸳鸯鸟，杯镂鹦鹉螺。从来南海俗，烟月作场多。
送邹石生之广州·其三
作者：李宗瀛
朝代：清

五岭关山险，三城郡邑新。峡犹传帝子，庭说降仙人。嘉谷衔何日，菖蒲采及春。征蛮如续记，先为访遗民。
送邹石生之广州·其九
作者：李宗瀛
朝代：清

千古虞翻宅，如今作梵寮。林存诃子树，钟应海门潮。吊客青蝇散，归魂白鹤遥。赤乌当日事，回首飒风飙。
送邹石生之广州·其二
作者：李宗瀛
朝代：清

试说天南郡，迢迢北户开。昌华非故苑，越秀有高台。草木嵇含状，江山赵尉才。龙岩兼虎嶂，锁钥亦雄哉。
送邹石生之广州·其五
作者：李宗瀛
朝代：清

辟瘴无冬夏，通潮入堰潴。荒田惟种蛤，小市竞租鱼。番赕珊瑚贱，蛮賨翡翠疏。最怜珠浦夜，月晕斗方诸。
送邹石生之广州·其八
作者：李宗瀛
朝代：清

歌舞冈非昔，祥兴事亦阑。崖门传驻跸，辇道忆呼銮。一代降王去，千秋正气完。抚时思往迹，感激发遥叹。
送邹石生之广州·其六
作者：李宗瀛
朝代：清

黄木湾边路，风光处处宜。红泉流古涧，翠羽集南枝。花满刘王坞，榕阴陆贾祠。到时骖哑虎，游览有新诗。
送邹石生之广州·其十
作者：李宗瀛
朝代：清

湖海须眉客，年来白发新。依人成老大，将母慰清贫。退鹢飞难进，神龙性亦驯。离忧何以缓，莫惜寄书频。
送邹石生之广州·其四
作者：李宗瀛
朝代：清
体裁：五言律诗

海气都成市，岚光半上楼。星辰分䂬屿，风雨合罗浮。估舶交三岛，人烟渺十洲。灵槎如可泛，长啸动潜虬。
送邹石生之广州·其四
作者：李宗瀛
朝代：清

海气都成市，岚光半上楼。星辰分屿，风雨合罗浮。估舶交三岛，人烟渺十洲。灵槎如可泛，长啸动潜虬。
高爵歌次茝林中丞韵
作者：李宗瀛
朝代：清

晋安先生雅好古，吉金乐石归网罗。余君入肆得铜爵，持献铃阁供摩挲。先生一见定商物，精识不共硁䃴磨。政余诂订吟且绘，奚翅获鼎汾之阿。上骈双柱下三趾，饕耳豕腹形无颇。腰环素带俨围玉，斑作翠点如浮荷。{扳食}中三字子孙父，铭辞质朴迥异他。景毫遗制务光篆，差胜赝器讹承讹。我维爵以戒沈湎，如卣戒{武暴}名立戈。又维酒以介眉寿，如鼎祝寿称阜禾。先民制器岂徒尔，于以飨射与干戈。旁稽款识释薛氏，可补博古图宣和。能铭古者大夫事，一时纸贵七字哦。想见庋阁备三代，更较积古斋中多。门𱭴卣盖应好在，殷周一室欣如何。新诗漫拟苏答穆，佳话聊同欧得坡。
高爵歌次茝林中丞韵
作者：李宗瀛
朝代：清
体裁：古风

晋安先生雅好古，吉金乐石归网罗。余君入肆得铜爵，持献铃阁供摩挲。先生一见定商物，精识不共硁䃴磨。政余诂订吟且绘，奚翅获鼎汾之阿。上骈双柱下三趾，饕耳豕腹形无颇。腰环素带俨围玉，斑作翠点如浮荷。■中三字子孙父，铭辞质朴迥异他。景毫遗制务光篆，差胜赝器讹承讹。我维爵以戒沈湎，如卣戒■名立戈。又维酒以介眉寿，如鼎祝寿称阜禾。先民制器岂徒尔，于以飨射与干戈。旁稽款识释薛氏，可补博古图宣和。能铭古者大夫事，一时纸贵七字哦。想见庋阁备三代，更较积古斋中多。门■卣盖应好在，殷周一室欣如何。新诗漫拟苏答穆，佳话聊同欧得坡。
新雁
作者：李宗祎
朝代：清

秋信谁家先一旬，哀弦欲绝黯伤神。关山断梦初黄叶，时节惊心又白蘋。湘水浅寒无睡夜，衡阳凉月未归人。南来枉诉羁愁苦，我已天涯十载身。
读心史
作者：李宗祎
朝代：清

匣铁沦精锈碧苔，黑阴天遣出尘来。毫端兰气含秋烈，梦里梅花冒劫开。卷土心灰悲北狩，礼魂声惨接西台。洪荒十点孤臣泪，莫误遗山野史才。
沁园春 其一 感遇二首
作者：李宗纮
朝代：清
体裁：词

偌大头颅，一事无成，思之可哀。看飞扬跋扈，谁欤少俊？迂疏潦倒，甚矣吾衰。寒欲纫兰，饥常煮字，天意劳人耻自媒。且休矣，料行踪自有，造化安排。何时谢绝尘埃？趁绿水青山一钓台。向丹霞峰顶，拖条竹杖；白云堆里，着緉芒鞋。图像凌烟，封侯定远，自昔英雄安在哉？华堂下，但夕阳衰草，每共低徊。
沁园春·其二
作者：李宗纮
朝代：清
体裁：词

试问苍天，七尺之躯，何处安藏？岂揶揄有鬼，颠颠倒倒；所如不合，踽踽凉凉。好好佳佳，然然可可，世爱中庸不爱狂。穷途恨，待几时散尽，泪滴寒江。夜深坐对银釭。正密雪斜风洒碧窗。又岁行尽矣，无端扰攘；老将至也，底事匆忙？磨砚成洼，聚文作冢，潘鬓新来一半霜。平生事，每从头细数，无限悲慷。
沁园春·赠友
作者：李宗纮
朝代：清
体裁：词

我笑嗣宗，恸哭穷途，哭何用为？问长沙赋鵩，果由绛灌；叔孙绵蕞，孰与皋夔？身不虚生，才休小试，朝庙山林天定之。乾坤内，有何冰何炭，何险何夷？从教卧泣牛衣。便贵买箜篌捽向谁？是阳春白雪，知音宜少；洞天铁笛，识曲原希。树可为巢，酒堪晞发，富贵甘同敝帚遗。君须耐，将菜根咬定，方表须眉。
贺新郎·送吴鹿书入蜀亲迎
作者：李宗纮
朝代：清
体裁：词

鸳侣天生就。望西川、迢迢云际，佳期拖逗。忽地鸾笺催赴约，莫怕瞿塘水溜。正秋尽、波平时候。好耐寒江风雪夜，待到时、绣幕围春昼。才展尽，眉边皱。绮窗一任鸡鸣又。两绸缪、问今何夕，方成邂逅。欢笑正浓还借问，来路风霜生受。这怜惜、比常加厚。只有关心难说与，恐深情、暗被伊猜透。须筹画，归来后。
挽左宗棠联
作者：李宗裕
朝代：清
体裁：联

愧我无能，数百言妄献刍忱，岂期土壤细流，尊酒从容劳下问；见公何晚，两三载方依莲幕，讵意山颓木坏，瓣香和泪哭元勋。
北巡旋署留别诸罗令
作者：李宜青
朝代：清

薰风吹雨长嘉禾，新港桥流恺泽多。垦土汗沾芳草湿，读书声遏彩云过。玉峰天半晴微吐，铁线沙明月一涡。去后重思情较切，逢人勤说卫诸罗。
俗语对
作者：李宝嘉
朝代：清
体裁：联

先吃后会钞；赊赌现抽头。
冬至夜联
作者：李宝嘉
朝代：清
体裁：联

此非恶声，转使刘琨思祖逖；已无好梦，何须孔子见周公。
酒楼联
作者：李宝嘉
朝代：清
体裁：联

一盘两碟之微，主太从容宾太急；四友三朋之外，人何寥落狗何多。
挽曾国藩联
作者：李宝森
朝代：清
体裁：联

宠眷备优隆，擢将相、赉殊恩，科名爵禄不为荣，所愿在丹扆陈谟、苍生造福；钧衡资干济，作神仙、归大暮，中外人民皆失色，讵惟是梓乡饮泣、槐府吞声。
挽张之洞联
作者：李宝泉
朝代：清
体裁：联

时局创数千年未有之奇，沧海横流，独为斯文维命脉；勋业踵十二贤大名而后，江山遗爱，长留奥略壮风云。
挽张之洞联
作者：李宝琛
朝代：清
体裁：联

国而忘家，公而忘私，亦犹行古之道也；损以远害，益以兴利，岂不诚大丈夫哉。
下雷土州舍与门人童正一同宿
作者：李宪乔
朝代：清
体裁：五言律诗

久役此暂息，临阶披夕风。山形入番接，月色与华同。我意子能解，宵谈晓未终。宁知对床处，信宿瘴烟中。
不朽
作者：李宪乔
朝代：清

古人志不朽，到今朽者半。何况本无志，其朽宁须问。少小尚奇伟，盛壮转庸漫。未夕求安寝，才晓思美膳。不知竟百年，役此得毋倦。喧喧车马会，沸沸丝竹燕。相看如聚沙，转眼已风散。问我何挟持，中夜常感叹。早达输邓禹，固穷愧原宪。不朽藉文字，所托良有限。若更逐靡靡，已矣何足算。
与故人季涵论书
作者：李宪乔
朝代：清

季生贸然来，袖出手中字。盘辟竞点画，邀我相指似。我书本无法，敢为对以意。观书如相人，神骨当有异。肤立岂能久，中乾固难恃。颜柳苏黄徒，天与君子气。刻轹相耸削，跌宕转严毅。正如冠剑臣，谈笑皆国计。粪土弃么璅，空洞见胸次。有时就欹偃，白眼青天醉。却视黄泥人，颠倒灵娲戏。以此常自足，穷老无悲喟。有志我未能，敬为吾友遗。双钩与悬腕，暇日请从事。
与故人张朴话旧
作者：李宪乔
朝代：清
体裁：五言律诗

溪扉烟色寒，相访此林閒。野鸟入春噪，空庭当昼閒。酒因贫后减，发自壮年斑。独有机中妇，时同看远山。
丽江月
作者：李宪乔
朝代：清
体裁：五言律诗

感尔相随远，苍茫一月程。不容边索隔，还向晓帆生。异域难分宿，孤光仗得晴。悬知更南下，应带鹤星明。
乙卯除夕
作者：李宪乔
朝代：清
体裁：七言律诗

若为荒远极边陲，钲鼓喧喧感岁时。刻凤画花儿女喜，胶牙蓝尾故乡思。同生骨肉今存几，此后勋名已可知。无那更添商陆火，灰心霜鬓忆前诗。
九月十七夜与童正一登怀远楼
作者：李宪乔
朝代：清
体裁：五言律诗

楼头立双影，楼下欲三更。列岫星相接，千家梦尽清。不知荒服远，自觉羽衣轻。子亦非凡客，还能趁鹤行。
书情寄兰公、敬之、廉夫
作者：李宪乔
朝代：清
体裁：五言律诗

孤琴休废弹，世路本漫漫。不为真识少，那知相得难。松高云始驻，涧僻水偏寒。持向尘中去，悠悠谁解看。
书石守道诗后
作者：李宪乔
朝代：清

河朔气贞刚，江左语清绮。由来限天堑，南北风如此。忽忽千载间，幻化何穷已。高岸为深谷，北人慕南士。冶冶弄芳泽，举举饰裙屐。有声必连琐，有情皆旖旎。不知谁作俑，恐被陈良耻。我读徂徕诗，中夜为之起。公言信不错，鲁国一男子。
二十三夜过半步自南城递西城复至怀远楼
作者：李宪乔
朝代：清
体裁：五言律诗

行为将去客，未借此频经。尚及欲残月，来看临曙星。楼中前夜迹，宇下几人醒。后至还应念，交夷即在坰。
侯门岂无酒肉一首赠单青侅
作者：李宪乔
朝代：清
体裁：古风

侯门岂无酒肉，王门岂无丝竹。但集狎客尘，不见高士躅。夫子岂其俦，好古日不足。身为二千石，书积三万轴。近益力为诗，动使能者伏。君不见西明寺后穷瞎张太祝，白日避人如鸱鵩。当时不遇韩退之，此纵饥死谁得知。
修堠谣
作者：李宪乔
朝代：清

始安江岸侧，有妇行随夫。担持畚与锸，一身多泥涂。我行时借问，夫言妇已叹。烽堠设何为，使我连村困。前夜吏到舍，叱喝府帖下。一丁出百砖，十户供万瓦。典尽儿女衣，稍具砖瓦资。更驱自转运，营造不待时。嗟我生为农，舍业从墁工。田秧虽得插，废弃如枯葑。秧枯即绝食，饿死行可必。谁言兵卫民，我死彼却逸。瘦妻何挛挛，甘与同罹患。犹胜有独在，忍饿为寡鳏。此邦虽边鄙，同是天赤子。乐岁有灾凶，皇天那知此。国家久承平，军剧岂宜轻。愿告守土吏，勿使民恨兵。
全州道中感怀
作者：李宪乔
朝代：清
体裁：五言律诗

风静水悠悠，零陵南渡头。一为湘上客，总有月随舟。远远山宜夜，长长气似秋。翻悲前泊处，空复一琴留。
兴胜寺居即事
作者：李宪乔
朝代：清
体裁：五言律诗

出游非诣客，心事与僧论。残雪暮归寺，夕阳深闭门。隔乡鸿信少，近宿鹊声繁。几上长江卷，聊将止睡昏。
再赠书田翁
作者：李宪乔
朝代：清
体裁：古风

贾孟骨已霜，冷径无人造。岂谓千载下，复得见孤峭。咄咄书田翁，坚僻遂成操。澄泉涸亦洁，劲木折不挠。秋蝉露在腹，忍饥只自噪。猛士深入敌，战死不受犒。高言吐向众，率谓狂且耄。我闻径相访，候门不敢敲。自袖新成诗，片羽投壶峤。垣径半倾夷，竹木尚幽窅。檐际未消雪，下覆无烟灶。短发披破褐，瞳子澄不眊。浮面光可掬，对我生照曜。伛偻降相引，唇舌屡为掉。九河泻迤延，鲸鹏斗险奥。大雅久衰歇，顽艳日袭盗。独握怀中冰，有得非世要。我聆始惊叹，但觉气浩浩。见许坐蓬荜，荣我等朝庙。况复致拳拳，瓜李费琼报。夫子嗜昌歜，今吻得古好。周鼎杂康瓠，宝弃须细较。新得足自雄，前功吁可悼。倘使行走随，执鞭甘所效。
再过钟氏园感怀
作者：李宪乔
朝代：清
体裁：五言律诗

閒园摇落时，前夜雨凄凄。有客还来集，孤琴不复携。砌苔行处迹，窗竹昔年题。归去更须早，但愁星照泥。
再题般若寺赠兴公
作者：李宪乔
朝代：清
体裁：五言律诗

寺处背苍翠，岩枝缀佛前。寻常生雨气，一半缺星天。下瞰直无物，夜声多是泉。不辞通晓坐，石上对师禅。
冬夜兰公见过寺居
作者：李宪乔
朝代：清
体裁：五言律诗

高人频此过，为爱雪消迟。静语僧眠后，閒行月上时。未能谐众好，难得是真知。尚笑宿名者，但将千载期。
冬日晓兴寄东溪
作者：李宪乔
朝代：清
体裁：五言律诗

拥被不成起，荒园饥雀声。晴枝霜气满，湿地晓阳轻。久绝客来访，但悬琴共清。应知閒坐处，独有忆君情。
冬日閒游赠王东溪
作者：李宪乔
朝代：清
体裁：五言律诗

冬野爱晴景，小游携短筇。暖依下陇草，声在远原松。樵径不闻语，午烟初过钟。相看糜鹿迹，合得日迎逢。
冬行书驿壁
作者：李宪乔
朝代：清

寒促腊将半，担囊更别亲。朔风当去马，远雪带行人。野市归常早，山程问不真。自惭书几上，犹作泣歧身。
分宜道中
作者：李宪乔
朝代：清
体裁：五言律诗

自别严州境，何山似富春。一江清到县，两岸碧侵人。但值屋庐处，必将杉竹邻。谁言此中住，不有四明真。
别后寄田都尉王象州
作者：李宪乔
朝代：清
体裁：七言绝句

宾客满堂谁目成，玉箫金管沸春城。宁知一叶寒江泊，独听篷窗溅雪声。
前路
作者：李宪乔
朝代：清
体裁：五言律诗

前路谁相待，枫林叶又黄。惊鸿过远水，野马立閒冈。乡语别无棣，沙程连范阳。不知何事业，来往亦皇皇。
北游道中
作者：李宪乔
朝代：清
体裁：五言律诗

频嘶知马烦，疾日下寒原。水寺和烟远，山城带雪昏。路荒田有辙，禽尽野无喧。去去谁堪倚，羁愁岁暮繁。
吊王丈太初
作者：李宪乔
朝代：清
体裁：五言律诗

命与行俱拙，何人免叹歔。布袍随老尽，板榻是生馀。野客供朝奠，门生收旧书。堂中有遗像，黑发罢官初。
同方叔驹访张云夫不遇遂游罗氏园
作者：李宪乔
朝代：清
体裁：五言律诗

碧草际阶匀，清泉见底新。为寻苦吟客，来看野园春。杨柳垂到地，芭蕉长似人。淹留遂至晚，钟鼓出重闉。
同正一成功将
作者：李宪乔
朝代：清
体裁：五言律诗

决胜在神变，握奇多暗符。旧营无定处，新阵不留图。部曲皆骁骑，勋劳入圣谟。转嗟数奇者，此遇一生无。
同王蜀子听山泉
作者：李宪乔
朝代：清
体裁：五言律诗

寻声不觉暝，已历几岩端。星下坐来久，松梢听处寒。壑风入夜寂，石气逼衣单。一径苍苔滑，朝来有鹤看。
同阮刺史泛丽江往返七日翛然无一事
作者：李宪乔
朝代：清
体裁：五言律诗

王官皆有程，难得此閒清。几宿寄孤棹，听君话四明。山从幔外过，瀑向枕边倾。不为州人望，应同出世情。
后对月有怀石门精舍川
作者：李宪乔
朝代：清
体裁：五言律诗

苦爱澄秋月，初晴望浩然。乱云归大壑，凉露湿空天。山静无留影，潭虚得静缘。因思道门友，永夜独安禅。
后游子吟
作者：李宪乔
朝代：清
体裁：古风

慈母眼中泪，游子衣上痕。衣复为客寒，衣单在家温。谁谓詹去侧，不忧以欢欣。
吴山伍大夫祠
作者：李宪乔
朝代：清
体裁：五言律诗

越国登吴岫，鸱夷竟不还。孤祠出林木，馀响在江山。此地古多恨，游人意独閒。片云城北黑，何处是昭关。
和叔白富阳舟中理琴
作者：李宪乔
朝代：清
体裁：五言律诗

先生素琴兴，渺渺富春閒。远响和江濑，清辉照越山。不知数声后，更有几人閒。翻笑严陵事，在时多往还。
和方叔驹比部焦山访杲上人不遇
作者：李宪乔
朝代：清
体裁：五言律诗

独有硁硁抱，登临益不穷。数帆寒日远，一雁暮江空。杳杳出林磬，寥寥倚槛风。谁言此时意，不与老僧同。
和王荆公昼寝
作者：李宪乔
朝代：清

百年萧散迹，强半此中居。淡意云能学，迟情日不如。画收四壁静，琴在七弦虚。自觉清凉甚，非关潦倒余。
咏子才翁孔雀
作者：李宪乔
朝代：清
体裁：七言律诗

初辞珠树下瑶坛，㧐立当风彩翠寒。画舸载来偏觉称，蛮州过处亦争看。买时那复论金贝，归去应令近绮纨。他日仙翁朝玉阙，不骑白鹤不骖鸾。
哀单子庸寄廉夫、五星、熙甫
作者：李宪乔
朝代：清
体裁：五言律诗

此道苦难言，怜渠志独敦。宁知百里内，不使一儒存。郑氏草犹在，黄家席不温。平生二三子，此外更谁论。
哭乔蓬州
作者：李宪乔
朝代：清
体裁：五言律诗

未必非传误，遽闻先泪流。筐中前月札，天末别时舟。到死穷相送，来生恐未休。官阶虽再授，是否到蓬州。
哭任北海
作者：李宪乔
朝代：清
体裁：五言律诗

故里此人在，还应深念予。旧欢殊未毕，远丧只凭书。云灭独吟径，风吹曾宿庐。遗文虽不广，有妇似相如。
夏日登西城阁题壁
作者：李宪乔
朝代：清
体裁：五言律诗

安得此静坐，凉生虚阁閒。民方勤赤日，吾自阅青山。抱箧儿童喜，依篱鸡犬閒。顿忘行万里，异俗接边关。
夜琴
作者：李宪乔
朝代：清
体裁：五言律诗

历落水石际，月高星宿寒。孤琴横此夜，积雪满前滩。鹤外应无听，松余似不弹。自然遗众界，闭目片时看。
夜登祝融峰
作者：李宪乔
朝代：清

十载曾经入梦行，茫茫有路记分明。自看瀑布月初满，直到青天云未生。列柏俨如玉冠侍，余峰都作水田平。退之去后谁来此，不向岩闲自署名。
夜行
作者：李宪乔
朝代：清
体裁：五言律诗

行旅暮声嚣，前行渐寂寥。山于阴后大，路向夜中遥。每误丛林莽，时惊野火烧。由来役名利，此味得应饶。
夜行临贺道中作
作者：李宪乔
朝代：清
体裁：五言律诗

蛮路无里数，瘴中前去遥。峒流穿地响，山火际天烧。大竹骈为壁，枯楂仄作桥。如何此时月，犹为照迢迢。
天末寄兰公敬之
作者：李宪乔
朝代：清
体裁：五言律诗

凉风何自起，天末独悲秋。大木批可惜，炎氛侵未休。越中断消息，湘上漫离忧。二子能知我，相望叹白头。
太史
作者：李宪乔
朝代：清
体裁：古风

太史传货殖，刻骨痛言利。宁知宦学忧，此犹存信义。不信贾不售，不义生不厚。义信存此中，天乎得无穷。
寄山中僧
作者：李宪乔
朝代：清
体裁：五言律诗

自识鹤阿师，斋身无点缁。每同松下语，不省世閒诗。辨认香来处，斟量钟尽时。非缘会得侍，冲抱讵能知。
寄曲江翁
作者：李宪乔
朝代：清
体裁：五言律诗

池上几年住，故山閒薛萝。全家数鹤在，生计苦吟多。暗露缀虚网，晴虫上湿柯。昔居崇义里，藤杖记频过。
寄朱小岑
作者：李宪乔
朝代：清
体裁：五言律诗

未改苦吟呻，荒居少近邻。雪晴原上寺，书寄岭南人。移石偶当径，下帘宁避尘。心知同所尚，湘水几冬春。
寺居雪夜寄萧检讨
作者：李宪乔
朝代：清
体裁：五言律诗

城头更鼓绝，独坐夜森森。敛阁烛焰短，法堂僧卧深。罂空和冻蚁，枝动恋巢禽。为问沟西客，还应共此心。
将再赴归顺先寄州人二首 其一 与诸生
作者：李宪乔
朝代：清
体裁：七言绝句

柳江倚棹更沿洄，遥望天涯一举杯。为报宾山同社侣，鹤衣旧客又重来。
将再赴归顺先寄州人二首 其二 与诸父老
作者：李宪乔
朝代：清
体裁：七言绝句

别时有约抱区区，父老于今好在无。应恐来迟易零落，天教存问及桑榆。
将去归顺和乐天杭州二诗
作者：李宪乔
朝代：清

除官去未闲，且复三月留。喜与吏役疏，日共诸生游。城西有古洞，廨东有新楼。晴昼及月夕，觞咏无时休。柰当岁试期，诸生趋邕州。纷去如落叶，始觉孤树秋。独有童氏子，经通行且修。能来同我居，对床置衾裯。夜半读《楚骚》，镫闇风飕飕。因与论今古，掩卷涕泗流。颇忆韩子语，君其张生俦。共言无倦听，晨坐尽更筹。边隅得此士，宁复嗟夷犹。诗成寄诸生，底用商声讴。三年为刺史，白公当内移。三年为刺史，李子去复来。前后三年中，问我何施为。催科不敢拙，那得抚字慈。弭盗苦无术，遑问道拾遗。惟民不我恶，我不民鄙夷。以此两相得，未免情依依。愧无西湖水，为汝溉田陂。亦无天竺石，为我压舟资。因我好吟咏，多投送行诗。山野黄发叟，里巷垂髫儿。伛偻各拜献，婉娈相扳追。肫意良可念，柰多虚泛词。恩德竟何有，吾犹自知之。若系倩人作，尤不应我欺。老者劝餐饭，幼者得携持。不言已可乐，待我再来时。
将去归顺和乐天杭州二诗·其一
作者：李宪乔
朝代：清

除官去未闲，且复三月留。喜与吏役疏，日共诸生游。城西有古洞，廨东有新楼。晴昼及月夕，觞咏无时休。柰当岁试期，诸生趋邕州。纷去如落叶，始觉孤树秋。独有童氏子，经通行且修。能来同我居，对床置衾裯。夜半读《楚骚》，镫闇风飕飕。因与论今古，掩卷涕泗流。颇忆韩子语，君其张生俦。共言无倦听，晨坐尽更筹。边隅得此士，宁复嗟夷犹。诗成寄诸生，底用商声讴。
将去归顺和乐天杭州二诗·其二
作者：李宪乔
朝代：清

三年为刺史，白公当内移。三年为刺史，李子去复来。前后三年中，问我何施为。催科不敢拙，那得抚字慈。弭盗苦无术，遑问道拾遗。惟民不我恶，我不民鄙夷。以此两相得，未免情依依。愧无西湖水，为汝溉田陂。亦无天竺石，为我压舟资。因我好吟咏，多投送行诗。山野黄发叟，里巷垂髫儿。伛偻各拜献，婉娈相扳追。肫意良可念，柰多虚泛词。恩德竟何有，吾犹自知之。若系倩人作，尤不应我欺。老者劝餐饭，幼者得携持。不言已可乐，待我再来时。
将至固县驿
作者：李宪乔
朝代：清
体裁：古风

征客如野禽，向晚归飞骤。断烟沙步村，落日远山堠。忽忽故园思，夹道秋禾茂。
将赴归顺题家书
作者：李宪乔
朝代：清
体裁：七言绝句

家人怅望宦游远，止就舆图指路途。寄语今番休借看，此州南去更无图。
岁暮寄敬之
作者：李宪乔
朝代：清
体裁：五言律诗

僻县又残腊，山重云复遮。书来如过客，梦好当还家。烛冷觉人少，酒空何处赊。飘飘愁一叶，犹自滞天涯。
岳阳楼玩月示道者南云
作者：李宪乔
朝代：清

洞庭不生月，径可无此楼。月出渺渺波，我在楼上头。湖为涤我心，月为刷我眸。涤刷两无尽，相与成湛秋。月乃对仰卧，似欲载我浮。君山来枕席，手引潇湘流。澄洞露表里，毫发无潜幽。却顾叫退之，底用多骚愁。希文稍欲遣，果已能乐不。余子固不记，古今几浮沤。道人岂知道，乃能喜我留。勉为吐此诗，庶免为楼羞。
归顺书感
作者：李宪乔
朝代：清

喧喧拥鼓吹，簇簇森列驺。仪卫一何雄，为是临边州。却顾居中人，未免多惭羞。据案阅文牍，琐细剧毛輶。所列非一绪，强半因徵求。上以供长官，下为胥吏谋。闲及民生者，具文泛且浮。空见日扰扰，火急疲置邮。旧学竟安在，徇俗为苟偷。胡不自引退，草衣归田畴。
得廉夫书
作者：李宪乔
朝代：清
体裁：五言律诗

骨肉情何切，远从东海隅。岭禽悲吉了，山草寄文无。有梦归空舍，无知悯众雏。平生晁美叔，怀抱未应殊。
得石桐先生书知友人王东溪殁状哭之即简故山同学诸子
作者：李宪乔
朝代：清
体裁：五言律诗

为儒贫贱死，名行贩夫知。直送到今日，方应信我诗。篇翰留故友，耒耜付诸儿。书拆百蛮夜，何人识此悲。
思游黔中故人
作者：李宪乔
朝代：清
体裁：五言律诗

与君分别时，京寺叶初飞。去去无书返，年年有雁归。水当龙里恶，人过夜郎稀。何处更漂泛，无从寄远衣。
感贾李
作者：李宪乔
朝代：清
体裁：五言律诗

漫作长鲸比，徒深孤凤情。自怜遭蚁制，谁解与鸡争。二子出复尔，吾心何不平。欲知行更远，北睇夜郎城。
新年作三首一示县中宾僚一怀故乡子侄一寄家兄湖南道中
作者：李宪乔
朝代：清

衢巷无贫富，新年足喜声。近邻多问索，童稚异心情。壁网看辰扫，厨镫到晓明。谁怜未归客，庭户自凄清。处处迎年乐，家家馈岁频。泥牛排市小，灶马著墙新。镜卜长侵夜，村呼各向晨。屠苏分饮罢，应感未归人。依依远归棹，几日过湘沅。爆竹隔山驿，门符临岸村。慈亲念游子，儿女话乡园。八口分三处，此情谁共论。
新年作三首一示县中宾僚一怀故乡子侄一寄家兄湖南道中·其一
作者：李宪乔
朝代：清

衢巷无贫富，新年足喜声。近邻多问索，童稚异心情。壁网看辰扫，厨镫到晓明。谁怜未归客，庭户自凄清。
新年作三首一示县中宾僚一怀故乡子侄一寄家兄湖南道中·其三
作者：李宪乔
朝代：清

依依远归棹，几日过湘沅。爆竹隔山驿，门符临岸村。慈亲念游子，儿女话乡园。八口分三处，此情谁共论。
新年作三首一示县中宾僚一怀故乡子侄一寄家兄湖南道中·其二
作者：李宪乔
朝代：清

处处迎年乐，家家馈岁频。泥牛排市小，灶马著墙新。镜卜长侵夜，村呼各向晨。屠苏分饮罢，应感未归人。
早发洞庭
作者：李宪乔
朝代：清
体裁：五言律诗

何处识风生，差差五两轻。送凉来昧爽，吹梦入空明。不尽君山色，惟闻乳鹤声。仙翁宁在远，看取此吟情。
早夏斋居
作者：李宪乔
朝代：清
体裁：古风

雨馀生夕凉，月出似秋霁。孤飙起长薄，众飒散空际。地迥神自惺，迹孤兴转至。怅焉触古怀，耿耿不得寐。
晚次淮上逢劳山道士将往龙虎山
作者：李宪乔
朝代：清
体裁：五言律诗

心期朝上真，中路鹤衣人。野店不留宿，圆蒲长在身。回眸故山别，笑指过帆频。亦是南征者，空惭惹鬓尘。
有感
作者：李宪乔
朝代：清
体裁：七言绝句

食客三千散尽时，生存华屋不胜悲。争知蹈海鲁连子，也为平原买绣丝。
有感祝舍人大雪宿蔚州北山作
作者：李宪乔
朝代：清
体裁：五言律诗

州城接狐岭，昏雪没巑岏。何处投人可，前宵梦母寒。边声彻晓动，往路过山难。一卷吟兼泣，把来谁肯看。
望岱
作者：李宪乔
朝代：清
体裁：古风

岱宗夫何如，直与天相引。嘘为天下霖，吸觉东海尽。境异杂人鬼，体大包灵蠢。四岳且臣伏，其馀固泯泯。
朝阳寺
作者：李宪乔
朝代：清
体裁：五言律诗

不识朝阳寺，牵萝度石门。海云青矗矗，山气郁魂魂。半壁灵楸大，悬岩古佛尊。更寻南涧水，危坐听潺湲。
校唐人格律寄敬之
作者：李宪乔
朝代：清
体裁：五言律诗

此中多苦辛，脉脉自相亲。料得知深处，应难说与人。情于过后甚，景比见时真。张贾今犹在，偕君试可询。
梧江逢龚生
作者：李宪乔
朝代：清
体裁：五言律诗

去年同住客，此会岂能期。更理别时语，多成醉后悲。风蝉临岸急，雨柁转山迟。不尽茫茫思，水亭无柳枝。
楚南舟行即事
作者：李宪乔
朝代：清
体裁：五言律诗

漠漠楚烟晓，悠悠湘思深。遥看乱石处，移泊向杉阴。藓屋黏渔气，山童识鹤心。元家尊尚在，应许一相寻。
江夜
作者：李宪乔
朝代：清
体裁：五言律诗

湿湿月初吐，离离云未收。江声秋到枕，峰影夜横舟。故国应过雁，何人共倚楼。夜凉浑不寐，波上思悠悠。
江夜
作者：李宪乔
朝代：清
体裁：五言律诗

鸣鹤夜将半，邻船都未开。雾收残月去，岳拥大帆来。王浚因人势，谢元非将才。临流多感激，谁听叩舷哀。
江州海天寺留赠琳上人
作者：李宪乔
朝代：清
体裁：五言律诗

寺门相送处，庐岳对苍苍。江月客吟迥，石桥僧语凉。藓边无过迹，人外有真香。更约开先路，看云瀑布傍。
江楼戏拟独自行来独自坐诗示叶生
作者：李宪乔
朝代：清
体裁：七言绝句

独自笑来独自嘅，无限时人都不解。孤云遥起暮山头，危栏凭处如相待。
汲黯
作者：李宪乔
朝代：清
体裁：五言绝句

始愿不及此，临岐转茫茫。使君自多恨，非是薄淮阳。
济上寓居
作者：李宪乔
朝代：清
体裁：五言律诗

凉风昨夜至，杨叶满湖漘。送尽后来客，犹为独住人。归期书在夏，远梦雨连晨。上国高车友，谁知最苦辛。
浔江月
作者：李宪乔
朝代：清
体裁：五言律诗

江面待得月，月来江更空。不知涛落处，孤挂夜方中。尚想归陶侃，曾经送葛洪。嗟余竟何事，拥被倚孤篷。
海上访法迂叟评事
作者：李宪乔
朝代：清

先生临海居，八十意翛如。半路中逢鹤，单身外即书。应门童亦拙，绕屋树还疏。潮落暂须住，前滩同钓鱼。
清风亭别筵会者二十六人共赋葛仙瀑高生尚宪诗云曾听双琴奏今随孤鹤来读之怆恍枨触盖不复能终曲也明日补作一章
作者：李宪乔
朝代：清
体裁：古风

昔爱葛洪瀑，因结瀑下亭。亭中何所有？永日清泠泠。维予及叔氏，鸣徽向岩扃。一时从游者，怀抱洁且馨。嗟自亡琴来，此地久不经。适与诸彦别，因用别山灵。有客吊孤鹤，感予双涕零。暮雨转潇潇，归客独惺惺。挥手谢仙羽，此情安得冥。
游城西漪园赠郭少府
作者：李宪乔
朝代：清
体裁：五言律诗

画阁倚晴春，门前屐齿新。近山犹有雪，深竹似无人。野色宜孤鹤，泉声到四邻。怜君能共赏，竟日得清神。
游王员外园亭观鹤赠单廉夫
作者：李宪乔
朝代：清
体裁：五言律诗

水木极深处，画桥停午时。偶因随鹤入，不用主人知。才得依轩槛，旋看过隰陂。由来高格性，合得与君期。
游长白山醴泉谒范文正公祠
作者：李宪乔
朝代：清
体裁：五言律诗

行踏空山叶，秋晴乍晓时。泉声出荒草，霜气涌孤祠。断碣僧能识，中流我独悲。书名公座侧，岂取后来知。
湖上逢岭外故人陈柳州今左迁馆陶令
作者：李宪乔
朝代：清
体裁：五言律诗

荻收湖面阔，渔艇往来频。独泛携童子，相逢似故人。稍依烟寺晚，曾共瘴乡春。执手方惊感，几年憔悴身。
湖上逢张尚徽为友人傅伟度同学
作者：李宪乔
朝代：清
体裁：五言律诗

昔游飘若尘，寥落独来身。久立待船处，相逢无故人。山色隔城远，荻声过雨频。因君传数语，不觉渐相亲。
湘岩宿处寄五星
作者：李宪乔
朝代：清
体裁：古风

岭月莽莽白，湘流湛湛绿。傍壁皆造天，中閒一舸宿。夜久境转空，人外气方肃。平生五岳志，到此不更畜。聊欲因北云，持用慰幽独。
漫吟
作者：李宪乔
朝代：清
体裁：五言律诗

众尘中一尘，自笑解酸呻。感作预时老，梦同过去真。疚怀常畏夜，伤往始怜春。咄咄知何济，诗成不示人。
潍上赋得待船逢雨时
作者：李宪乔
朝代：清
体裁：五言律诗

片阴连夕辉，寒雨转霏微。直岸一舟去，满林黄叶飞。前濑鹭犹在，下沙人渐稀。谁知独延伫，湿尽故园衣。
猛虎行
作者：李宪乔
朝代：清
体裁：古风

镇安城中近多虎，朝攫婴儿暮老妪。此郡之守李开甫，有恤民心能信予。昔闻刘昆在郡虎渡河，书之史册传匪讹。今者胡为竟反是，官无苛政虎转多。虎虎尔何不往噬，贪酷丧良之官吏，纵噬千百不汝罪。底为残此蚩蚩氓，恶不为戒善者惊，转使渡河之验不足凭。
珩作读北征诗喜有奇气因复和之
作者：李宪乔
朝代：清
体裁：古风

汝不闻退之一生叹卑复嗟老，朝得拜官夕拜表。佛骨何预侍郎事，贬死潮阳不悔懊。可知平日多悲吁，本有所为非为躯。世上小儿隘且陋，妄自雌黄宰相书。吾儿气若小于菟，立志崭然逼老夫。能言韩杜不言意，壁立万仞群儿无。誉儿有癖公莫怪，身蹈鲁邹须有赖。此心未肯便颓唐，但祝公卿免灾害。
留别县民
作者：李宪乔
朝代：清
体裁：五言律诗

虚费二千日，徒劳万里程。将何酬父老，谅我本书生。政拙科仍重，刑烦盗未平。惟留一亭在，永与共风清。
留别李礼部·其一
作者：李宪乔
朝代：清
体裁：古风

上都冠盖盛，静睇方了了。一二独大星，牢落压苍晓。我幸生识之，至死不悔懊。况辱致勤勤，心许非貌好。
留别李礼部·其二
作者：李宪乔
朝代：清
体裁：古风

重华丽中天，烛物不隐草。皋夔会序登，微官敢轻小。行当犯炎瘴，嵚岖涉岭表。民生类蛇虫，土风杂猺獠。所愧养未纯，怀之莫有道。永服平生言，不拭光皎皎。
留题县斋
作者：李宪乔
朝代：清
体裁：五言律诗

经世原无具，江湖一长人。偶为将母计，聊现宰官身。岭石收常满，蛮禽久渐亲。吾归仍负米，何以谢罢民。
登镇安西楼怀刘正孚
作者：李宪乔
朝代：清
体裁：五言律诗

高楼当极边，独上意萧然。海寓重氛隔，交夷夕照连。壮颜销瘴疠，衰眼送山川。忽忆前吟侣，曾经住几年。
示州父老
作者：李宪乔
朝代：清

朝廷置群吏，本以为尔氓。岂为奴隶辈，朘尔厚其生。不知当事者，何以冥此情。前因外番乱，近防皆出兵。庙谟在不战，民困实所矜。挽输已累岁，十室九不赢。谁谓于此际，而反暴其征。仆隶专指挥，众心那得平。我本承其乏，又切击此形。无能救彫瘵，中夜心怦怦。召集诸父老，积币为我明。敢云即尽蠲，庶使渐已轻。长谢奴与隶，不能为若营。稍待民气复，吾志当得行。勤勤诸父老，告报喜且惊。譬疾未得药，遽有良医名。我闻实内愧，亦可感尔诚。何以相究竟，勿自负我盟。
端居言怀
作者：李宪乔
朝代：清
体裁：五言律诗

棘篱依短椽，栖息亦萧然。宿雾连晨重，春菲入夏延。溪容元结傲，榻为管宁穿。寂寞长如此，安心赖古贤。
腊后九日赴柳州夜行船中即事
作者：李宪乔
朝代：清
体裁：七言绝句

此宵始觉有寒意，篷底泠泠霜月痕。旅枕未安闻犬吠，岸傍知有峒氓村。
舜庙
作者：李宪乔
朝代：清
体裁：五言律诗

古帝祠犹在，荒江荐若蓠。虽同杜陵感，不奏屈原辞。画蜼承虚网，耕牛砺折碑。欲归寻竹路，雷雨暮天垂。
船中昼卧
作者：李宪乔
朝代：清
体裁：古风

湘水夏冱可冰齿，篷窗四敞收远空。此间不语独偃仰，便觉江天入此胸。
西湖
作者：李宪乔
朝代：清
体裁：五言律诗

放舟净慈寺，摇过六桥风。昨日吴山望，分明在此中。楼台几处好，杨柳昔时同。待得月明上，一尊还属公。
观奕赠匡襄阳
作者：李宪乔
朝代：清
体裁：五言律诗

枯枰对似痴，执子更疑迟。及到全收处，宁殊未下时。松閒晨露在，地上晚阴移。为问局中客，相应都未知。
试院雨夜遣怀拟出示诸生即寄故山
作者：李宪乔
朝代：清
体裁：五言律诗

雭雭风吹烛，深宵雨未休。高文谁共感，矮屋忆同愁。旧侣存无几，孤踪淹尚留。远书寄儿辈，不觉泪双流。
赠义融上人
作者：李宪乔
朝代：清
体裁：五言律诗

旧住云中寺，何年去石桥。曙吟残月在，寒定夜香销。在世足游历，一心长寂寥。手中楖栗杖，拄出雁门遥。
赠单丈书田
作者：李宪乔
朝代：清
体裁：五言律诗

迹近不相识，深惭等世人。能除众有句，独得古无贫。釜煮后凋叶，门堆绝客尘。还嗤玉川子，乞米仗僧邻。
赠唐先生
作者：李宪乔
朝代：清
体裁：五言律诗

崇山蛮雾里，有叟自横琴。尽解世间事，能持人外心。应门童亦静，识径鹤来寻。剖石倾冰雪，方知爱予深。
赠江西胡茂甫进士兼呈敬之
作者：李宪乔
朝代：清
体裁：五言律诗

相逢意渺然，胸次著千年。学在登科后，书来识面前。月随同步径，雨湿旧吟船。真好无水部，宁知项子贤。
赠王若农
作者：李宪乔
朝代：清

永叔变文体，举俗不胜骂。尔时免骂者，苶然欻已化。待彼骂稍歇，徐放光焰长。然后无贤愚，无不颂欧阳。始知赵孟贵，所取在一时。况本无定见，旋取旋弃之。子羽不由径，伯鸾更燃灶。二子当初出，宁辞骇与笑。王君笃家学，敦敦求古意。临别乞予言，欲以坚厥志。众弃君勿弃，众取君勿取。真能空目前，乃可谋身后。
跋东坡山谷书示阳扶
作者：李宪乔
朝代：清
体裁：古风

古人书多偏，而有刚正志。后人书多正，而有妖邪意。偏者固为病，美不以病累。正者求自全，苟以媚于世。若教人学偏，如立使跛废。不如屏笔研，退而养其气。天地海岳胸，请图所由致。
过江
作者：李宪乔
朝代：清
体裁：五言律诗

谁为积不平，造次恐风生。纵使经年守，犹嫌放棹轻。江豚戏高浪，浮蜃借馀晴。顾语垂罾者，空怀愧尔情。
送乔宁甫之任灵川
作者：李宪乔
朝代：清
体裁：五言律诗

蛮州空见说，君去问灵川。是树皆疑桂，无峰不到天。市通交趾语，湘尽渡头船。若过郁林郡，还应忆昔贤。
送别竹樵
作者：李宪乔
朝代：清
体裁：五言律诗

此游得姜子，肯与共酸寒。不惜逢人说，应知此道难。艇烟晨独伫，林雪夜同看。别后无书至，底将里抱宽。
送提刑陆使君赴山东前为梧州守
作者：李宪乔
朝代：清
体裁：五言律诗

漓江重拜别，帆上露华新。几载为属吏，还山是部民。云看离岳影，月咏入秋轮。旧有安边策，先传到海滨。
送流人
作者：李宪乔
朝代：清
体裁：五言律诗

不惜泪纷纷，一樽持劝君。再逢归梦得，数语此生分。野泊经蛮市，荒程指峤云。年年有回雁，踪迹幸相闻。
送赵志南罢举归觐甘州
作者：李宪乔
朝代：清
体裁：五言律诗

上国几年住，边城寒叶飞。高堂双鬓改，下第一身归。瀚海莽无路，雪山空落晖。郊扉依旧掩，书信得应稀。
郁江月
作者：李宪乔
朝代：清
体裁：五言律诗

收帆当气霁，沿渚更云屯。待向极空际，吐来残夜痕。鱼龙惊岸坼，草树助山昏。莫被成功将，都将兵甲论。
都下寄方饶州
作者：李宪乔
朝代：清
体裁：五言律诗

昔年僧阁话，唯子最依依。子去临江郡，僧同闭雪扉。久经閒僻惯，自觉见闻稀。惆怅更谁梦，醒时钟磬微。
都门答客
作者：李宪乔
朝代：清

不是不相惜，其如非故心。出门即歧路，何处著孤吟。城色郁将暝，旅天寒易阴。旧山早晚去，春草未应深。
酬赵松川刺史赴阙行次全州惠书叙别
作者：李宪乔
朝代：清
体裁：五言律诗

迢遥指上京，行李一书生。灭烛听秋雨，停舟背古城。何时湘尽处，中路雁来声。此际独相忆，茫茫无限情。
野兴
作者：李宪乔
朝代：清
体裁：古风

送客南渡口，野风吹薄醉。众山澄暮晖，一鹭泛遥霁。偶从渔父语，暂逐田夫憩。略无相识人，长歌自摇曳。
阳朔舟行即事贻明府张君
作者：李宪乔
朝代：清
体裁：五言律诗

船窗晴景静，僧帖对高閒。拂簟忆湘水，卷帘看画山。危柯悬是狖，远渚立唯鹇。知有同余好，期君钓石閒。
雨中同周少府吕秀才登元容州经略台
作者：李宪乔
朝代：清
体裁：五言律诗

昔爱浯溪水，今登经略台。冰风挟冻雨，犹为次山来。都峤望中失，大江天末回。孤怀谁解惜，且尽数君杯。
雨中得蒋侍郎娄东书
作者：李宪乔
朝代：清
体裁：五言律诗

蛮城万山里，江路绝沿洄。晓梦因寒断，远书将雨来。移家淞上住，旧日鹤仍回。不忘分离处，春阴满绿苔。
雨夜闻蝉
作者：李宪乔
朝代：清
体裁：五言律诗

蝉噪一何切，似嗟还似尤。不应生在燠，谁谅独无求。顾我仍孤迹，为君欲白头。潇潇合夜雨，并作岭南愁。
雪中登五莲山绝顶示颖叔
作者：李宪乔
朝代：清

三日住山不见山，中情有似饥待哺。冻霖作雪意已餍，乱山蹙踏琼瑶铺。依北一峰可见海，峰顶披冒时有无。毅然欲往不可挽，掉头岂顾山僧呼。千由万寻那能数，但觉淫汗沾裘襦。是时藓乾石齿瘦，砅厓漩滑如脂肤。性命造次怕蹉跌，能变壮士成孱夫。不惜作气鼓俦侣，天生我辇浮云殊。短长成败合有定，不死应有神明扶。床第岂必尽鲐耇，枉自浪掷千庸愚。天风峻绝谁敢庐，攫裂已有残浮图。繇来意气不知险，平地仰眙如骇吁。
零陵江次寄周林汲编修潘兰公侍御
作者：李宪乔
朝代：清
体裁：五言律诗

秋气集孤舫，前宵别岳猿。湘吟穿石际，岩宿浸星根。白阁心长在，苍霄手可扪。求空空不得，到此欲无言。
露筋祠
作者：李宪乔
朝代：清
体裁：五言律诗

贞媛无名姓，古祠传尚新。挂衣近村女，供饭入淮人。湖外天仍暮，门前草自春。合从浣纱者，南去是仪真。
青山怀李白
作者：李宪乔
朝代：清
体裁：五言律诗

沿江山尽青，独此閟精灵。因想中埋骨，仍为未化星。黄埃漫成醉，白日照还醒。讵识千年下，有人同涕零。
题先少司马公东冈集后
作者：李宪乔
朝代：清
体裁：七言律诗

早志澄清许范滂，云中遗业恨茫茫。时逢板荡纡筹策，老去勋名属战场。边士争誇小太尉，威声已慑右贤王。孤臣涕泣轮台诏，肯把开边劝武皇。
题兴福寺
作者：李宪乔
朝代：清
体裁：七言律诗

滨州城南古时寺，荒径无人独自来。日上断螭秋草合，风飘野鹘殿门开。已空色相谁能识，未息津梁剧可哀。上马踉跄更远去，榜人挝急报帆回。
题苍梧馆示二三朋僚
作者：李宪乔
朝代：清
体裁：五言律诗

炎地无节候，雨馀风暂凉。就明安竹几，避湿置绳床。暗蝠惊荒墅，孤萤入废房。同来人语少，应只是思乡。
题雁峰寺
作者：李宪乔
朝代：清
体裁：五言律诗

南天北响寺，下有郡名衡。世界岳阻断，人烟湘结成。静将僧对影，秋先雁来声。在昔游未到，空看云气生。
颜运生新纳小姬乞诗
作者：李宪乔
朝代：清
体裁：五言律诗

曲砌生芳藓，重帘捲碎珠。始知秋月色，不在鹊山湖。合侍诗人研，宜悬画阁图。生时宁记否，已解忆姑苏。
首夏斋中示侄孙测
作者：李宪乔
朝代：清

首夏已舒燠，午风草堂前。呼童开竹窗，坐见东高原。下绿柳骈蔚，上翠松孤蟠。二者所余色，漠漠皆远天。南亩径缭绕，妇孺携且肩。一鹭下南际，天地为旷宽。子来勤问讯，月令相究研。忻忽若有得，诗成使之观。此中有真趣，更非诗所传。
龙潭野亭陪总戎王将军观渔
作者：李宪乔
朝代：清
体裁：五言律诗

远疆清且整，暇日得从游。座后列千骑，槛前来数鸥。共乘天色霁，时听野人讴。因感前经处，军兴殊未休。
七月七日，与子乔会岑诗人于钟氏园，分韵得十蒸，去年叔白有此会
作者：李宪噩
朝代：清

新欢意方接，旧感慨已兴。复此双星节，秋云霭然蒸。石径聊独游，山亭亦共登。览彼红惢异，俯兹碧池澄。吾弟幸休暇，政简庶有徵？胡为激长恸，往迹不可仍。
三友亭并序
作者：李宪噩
朝代：清

结搆湖亭意，秋风生水滨。宁知此情古，翻使得名新。槛外过寒雁，风前忆故人。如何同画壁？不及昔时春。
下第感汀鹤，和黄生瑸
作者：李宪噩
朝代：清

失意逢孤鹤，偏怜伫野汀。高标空自许，清泪有谁听？远树雨中暗，暮山江上青。不须增怅悒，辽海几人经？
不寐
作者：李宪噩
朝代：清
体裁：古风

不寐听芭蕉，多时未寂寥。梦回何处夜，蛮雨正潇潇。弟病官方累，母衰家更遥。炎州霜雪少，应向鬓边饶。
不寐
作者：李宪噩
朝代：清

不寐听芭蕉，多时未寂寥。梦回何处夜？蛮雨正潇潇。弟病官方累，母衰家更遥。炎州霜雪少，应向鬓边饶。
与单丈仲温话旧
作者：李宪噩
朝代：清

春阴连晓冷凄其，荒墅偎炉醉此卮。凋谢亲朋还剩几？飘零家室更依谁？壮心销灭浑相似，早岁嬉游不可追。非是雨多留客住，旧情除却莫能知。
与友人登琅琊台
作者：李宪噩
朝代：清

积水方沆漭，众山复萦回。连袂越危磴，杖策淩高台。是时秋正深，向午云尽开。迥步穷两仪，流盼周九垓。片席指吴越，虚亭走风雷。长啸答吾侣，忻念同此杯。境旷意弥适，兴极情转哀。白日倏西匿，惊飙千里来。盛时若奔湍，壮心忽凋摧。欢乐慎勿违，慷慨沾襟怀。
与叔白、子乔话上党旧游
作者：李宪噩
朝代：清

遥遥西郭门，出宿三十里。禾稼盈秋陇，中田饶夏水。时惊野凫飞，半夜相催起。朝辞重邱城，暮投邯郸馆。稍听赵人讴，始觉海乡远。却送先归人，家言夜缱绻。矗矗神头岭，直上何崔嵬。晓度吾峪关，霜月正徘徊。长兄骑马至，稚子亦先来。上下留山亭，望见五龙山。山中多松柏，郁郁浮云端。自我居潞城，方暄已殂寒。扰扰牛车鸣，日暮浊漳曲。我行长子道，往事纷在目。昔人不可作，荒居白日速。
与叔白登太山绝顶，怀子乔燕中
作者：李宪噩
朝代：清

不信人能到，相看已是仙。云中还有路，山上似无天。真觉吴门近，初惊海域偏。未知重岭外，何处是幽燕？
与子乔、海明子千溪亭饮宴
作者：李宪噩
朝代：清

闲登此亭望，适乐同心赏。快谈积别多，长歌踞高朗。蛮岭自迢递，松杉正苍莽。始悦夏风清，更当霁月上。落落披襟袖，泠泠照宏敞。坐久夜无声，但闻水流响。
与闲云尝中泠泉水
作者：李宪噩
朝代：清

谁品山泉味，还推第一名。由来中泠水，偏喜注瓯清。寺顶吴僧汲，船头越女烹。君家石门好，可忆涧南行。
与闲云散步，登城楼，遂访学舍小饮，示王、秦二广文
作者：李宪噩
朝代：清

羁迹共萧索，相携为近游。闲行爱冬日，缓步上城楼。适意原无定，逢欢亦可留。暄然遂同醉，聊用遣乡愁。
与闲云登黄鹤楼
作者：李宪噩
朝代：清
体裁：古风

夙慕司勋诗，常怀黄鹤楼。太白尚难企，我辈何须游？客行楚越遥，楼下停归舟。乘闲携我友，登高豁远眸。霭霭俯万瓦，喧喧属两州。云绕大别山，春生鹦鹉洲。喜见嶓汉导，来会岷江流。舳舻被波面，帆樯如林稠。慨彼名利奔，岂暇今古愁？危搆何代创，名迹几回留。昔人焉知我，千载空悠悠。有句不必题，倚槛歌相酬。
与闲云登黄鹤楼
作者：李宪噩
朝代：清

夙慕司勋诗，常怀黄鹤楼。太白尚难企，我辈何须游？客行楚越遥，楼下停归舟。乘闲携我友，登高豁远眸。霭霭俯万瓦，喧喧属两州。云绕大别山，春生鹦鹉洲。喜见嶓汉导，来会岷江流。舳舻被波面，帆樯如林稠。慨彼名利奔，岂暇今古愁？危搆何代创，名迹几回留。昔人焉知我？千载空悠悠。有句不必题，倚槛歌相酬。
与颖叔宿山庙
作者：李宪噩
朝代：清

空廊春草深，游客到时心。日色众山暝，树声高殿阴。迎门无道侣，共宿有栖禽。对此易成感，况君悲昔今。
与颖叔登楼
作者：李宪噩
朝代：清

登楼旷遐瞩，峨峨见南山。村舍昼恒静，峦壑澄秋鲜。孤吟发高响，我思浩无边。海波远不兴，云气但苍然。时见海中屿，浮出空濛间。君复耽幽赏，永日此留连。
东亭晚眺，怀南中友人
作者：李宪噩
朝代：清

空山风雨收，夕曜满林谷。倚杖一舒啸，萧然寄高躅。杳杳春波广，霭霭云树绿。故人不可期，寥天自穷目。
东亭月夜宴集，分韵得“宵”字
作者：李宪噩
朝代：清

东亭竹间月，好是雪晴宵。有客共来集，吟诗孤兴遥。夜华分远甸，春霭罩寒条。更爱清徽冷，临流一雨挑。
东亭览旧，寄李五星、王熙甫
作者：李宪噩
朝代：清

修除事已新，风光喜无减。值此冬景和，频上孤亭览。寒云远汀散，斜照平冈敛。依然爱南山，吐岭三两点。触物兴自发，缅旧情方黯。何当携手来，杯酒同一感。
东园眺望书怀
作者：李宪噩
朝代：清

黄鸟弄清响，交交高树颠。出步原野旷，倾聆何怅然。落日下西崦，晚凉生麦田。倚杖试长啸，屣履睇平川。闲愁动暇日，高怀属远天。众山向夕昏，野人相与还。临眺但无语，托值甚幽闲。岂无江海志，此乐不可捐。
东斋雪晓，寄近邻
作者：李宪噩
朝代：清

昨暮东斋雪，清吟彻夜寒。频闻洒窗急，独起捲帘看。已合晓枝重，远连平野宽。萧条村径漫，知访筚门难。
东斋雪晓，寄近邻
作者：李宪噩
朝代：清
体裁：五言律诗

昨暮东斋雪，清吟彻夜寒。频闻洒窗急，独起捲帘看。已合晓枝重，远连平野宽。萧条村径漫，知访荜门难。
东溪送客
作者：李宪噩
朝代：清

春云乱远空，送客小溪东。茅屋鞦韆雨，板桥杨柳风。路分高碛上，人去远烟中。独有双白鹭，沙边飞不穷。
中秋夜寄子乔粤中
作者：李宪噩
朝代：清

凉宵新雨后，久坐未能眠。佳节情偏恶，当空月正圆。独看转清汉，应去照炎天。那更伤心共，愁吟滞极边。
中秋宴集，示叔白、子乔
作者：李宪噩
朝代：清
体裁：古风

华月升悠悠，寒空浩漫漫。复此家人欢，时就北堂宴。田秫自成酒，园果乍堆案。即今恋田庐，去岁悲乡县。无才甘沈沦，有道耻贫贱。笑乐复如何，弥用深叹惋。
中秋宴集，示叔白、子乔
作者：李宪噩
朝代：清

华月升悠悠，寒空浩漫漫。复此家人欢，时就北堂宴。田秫自成酒，园果乍堆案。即今恋田庐，去岁悲乡县。无才甘沈沦，有道耻贫贱。笑乐复如何？弥用深叹惋。
临水
作者：李宪噩
朝代：清
体裁：古风

临水闲独立，水流静无声。无复羡鱼志，聊爱秋波清。泠泠白日照，皛皛天宇晴。林木动凄飒，凉风西北生。渐衰忽不禁，悄然肌骨惊。年华逝如此，壮怀吁已平。陈迹日积多，百感交中情。欲语谁能喻，偕俱唯海婴。念我同心言，有弟在边城。
临水
作者：李宪噩
朝代：清

临水闲独立，水流静无声。无复羡鱼志，聊爱秋波清。泠泠白日照，皛皛天宇晴。林木动凄飒，凉风西北生。渐衰忽不禁，悄然肌骨惊。年华逝如此，壮怀吁已平。陈迹日积多，百感交中情。欲语谁能喻？偕俱唯海婴。念我同心言，有弟在边城。
为龚生作乡墅小景，各系韵语寓怀 其一 待鸿庄
作者：李宪噩
朝代：清

几年归梦滞天涯，故里风光记不差。千尺寒河烟树拥，小楼一角是吾家。
为龚生作乡墅小景，各系韵语寓怀 其三 西林
作者：李宪噩
朝代：清

夹径山松皆十围，碧云香雨昼霏霏。村头常是临风醉，几度斜阳送客归。
为龚生作乡墅小景，各系韵语寓怀 其二 东亭
作者：李宪噩
朝代：清

是谁结搆傍秋溪，应有寒乌月上啼。好似吾乡小亭夜，长松疏柳板桥西。
为龚生作乡墅小景，各系韵语寓怀 其四 十桐井
作者：李宪噩
朝代：清

高敞园窗西面风，世间事不到心中。他年记取沧州客，抱瓮闲人号十桐。
为龚生作乡墅小景，各系韵语寓怀·待鸿庄
作者：李宪噩
朝代：清

几年归梦滞天涯，故里风光记不差。千尺寒河烟树拥，小楼一角是吾家。是谁结搆傍秋溪，应有寒乌月上啼。好似吾乡小亭夜，长松疏柳板桥西。夹径山松皆十围，碧云香雨昼霏霏。村头常是临风醉，几度斜阳送客归。高敞园窗西面风，世间事不到心中。他年记取沧州客，抱瓮闲人号十桐。
九日望冈楼宴集，忆故山同学
作者：李宪噩
朝代：清

时节会宾客，凭高怀乍宽。虽同此楼醉，未若故乡欢。江甸日将晚，炎州风亦寒。遥思古城上，新句又传看。
九日，与诸生暨桂龄、欢龄、喜龄南冈登高
作者：李宪噩
朝代：清
体裁：古风

暂罢清斋讲，聊适苍郊意。佳节依古名，心赏随时寄。绕林曲径转，隔水寒冈岿。冠者方雍容，童子共嬉戏。卮酒得并携，盘飨乏兼味。鲜肥宁不慕，淡泊亦云贵。杂坐礼自饬，小饮情已醉。秋阳布晴暄，松风激虚吹。凭高始周览，望极集遥思。作诗命同心，庶各酬尔志。
九日，与诸生暨桂龄、欢龄、喜龄南冈登高
作者：李宪噩
朝代：清

暂罢清斋讲，聊适苍郊意。佳节依古名，心赏随时寄。绕林曲径转，隔水寒冈岿。冠者方雍容，童子共嬉戏。卮酒得并携，盘飨乏兼味。鲜肥宁不慕？淡泊亦云贵。杂坐礼自饬，小饮情已醉。秋阳布晴暄，松风激虚吹。凭高始周览，望极集遥思。作诗命同心，庶各酬尔志。
书五星诗卷后
作者：李宪噩
朝代：清

不忧贫饥死，恐学古人难。但使得诗好，即来寻我看。座中镫灺尽，窗外雨声残。名姓莫愁隐，千秋著简端。
书宋生步武诗卷后
作者：李宪噩
朝代：清

细数东斋伴，萧条独此生。眼中无字句，镫下十年情。漠漠空山寂，潇潇夜雨声。吾衰不堪问，珍重异时名。
仙观搆云际，危级百层上。其后列重峦，排空伫高朗
作者：李宪噩
朝代：清

崎岖造绝顶，险尽得平壤。是时山雨过，峰壑竞秋爽。览眺无不及，稍稍襟怀敞。临风忽慨然，吾友竟长往。
任二十六鹄其兄大文以事遣温州，近以《秋日感怀》诗见寄，酬此篇
作者：李宪噩
朝代：清

闲贫阅时物，偏易感离愁。日苦雨连夕，朝来天已秋。荒鸡鸣屋后，野水涨原头。况复故人远，短吟谁与酬？
伤逝
作者：李宪噩
朝代：清

私心常恻恻，家人亦皇皇。临晨惨将别，镫烛俨华妆。斯须不可留，奄忽掩辉光。余事勤槥椟，僮御尚匆忙。独无可究理，起坐但彷徨。午景照正中，始觉夏日长。恍恍疑有凭，惊风自飘扬。出入安所习，触目成悲伤。洞房遽已静，素帷夕复张。幼子初学语，呕哑在我旁。抚此平生欢，弥用摧中肠。
侄孙洵自故乡至
作者：李宪噩
朝代：清

万里悲乡梦，愁心不暂开。猺狼五岭外，生死一身来。细问小儿女，频嗟荒竹梅。视余颜未改，须鬓已先摧。
元日，得桂林李郎中书并诗篇《舟中即事》，酬寄
作者：李宪噩
朝代：清

春烟改旧林，停棹别离心。一纸桂山远，故人湘水深。余寒风尚烈，长昼日偏阴。赖对新诗好，闲酬消旅忱。
入桂林界，寄子乔
作者：李宪噩
朝代：清

山偪江路狭，逆流舟上难。行穿巨峰尽，坐喜暮天宽。别浦黯然杳，故乡何处看？桂林犹岭外，风雨岁将残。
全州登陆，宿唐家司，闻湘水声
作者：李宪噩
朝代：清

千里湘流送客程，漓江未入欲分行。多情山店复相值，夜半侧闻离恨声。
八月十一日，渡潍水，观打鱼有感，题店壁，示东归入关客
作者：李宪噩
朝代：清

问渡潍溪口，秋风水面生。半山斜日晚，一棹小舟轻。驻马临渊立，何人举网惊？闲观惜衰老，无复羡鱼情。
再泊戎墟
作者：李宪噩
朝代：清

又向蛮墟泊，孤舟几往还。谁知我名姓，空习此江山。镫火海商集，棹歌渔父闲。幽居归未得，坐惜鬓毛斑。
再过南园，感旧伤怀，示高氏二妻叔
作者：李宪噩
朝代：清

记得门开路向西，谢家梁燕满春堤。堂前柳絮看如雪，七字吟成不可题。落拓词场老瘦生，羞将短发对冰清。东床信宿依稀是，二十年来负此情。
再过南园，感旧伤怀，示高氏二妻叔·其一
作者：李宪噩
朝代：清

记得门开路向西，谢家梁燕满春堤。堂前柳絮看如雪，七字吟成不可题。
再过南园，感旧伤怀，示高氏二妻叔·其二
作者：李宪噩
朝代：清

落拓词场老瘦生，羞将短发对冰清。东床信宿依稀是，二十年来负此情。
再过浯溪登峿台示闲云
作者：李宪噩
朝代：清

披寻爱名迹，登览及春晓。拾级陟台端，振衣出山杪。澄湘照初日，楚山正缭绕。已辞桂岭深，还望洞庭渺。临高一洒然，俯仰畅襟抱。前踪何蹙蹙，漫游但草草。方寸苟未广，近视亦难了。俗儒登泰山，岂复中原小？从知古贤达，常令胸次浩。与君游浯溪，慎莫羞元老。
冬夜酬单廉夫
作者：李宪噩
朝代：清

对坐孤镫下，深斋夜向残。垂帘炉火静，拥雪竹声寒。胜事年今过，名场兴已阑。惟应冷僻句，寂寞共君看。
冬居
作者：李宪噩
朝代：清

自识福泽薄，甘分守顽愚。朝寒常晏起，初日照我庐。呼童埽庭户，盥漱临前除。猗猗堂前梅，临窗影扶疏。禽雀亦乐闲，下阶自相呼。即此适情愫，聊复读我书。开卷试长吟，不知岁月徂。
冬日
作者：李宪噩
朝代：清

冬日照原陆，沙平水流折。木落岭势高，青松自重叠。牧犊过桥鸣，山翁负刍歇。伫立候所思，烟深鸟雀灭。
冬日，会西庄示弟
作者：李宪噩
朝代：清

密云结昼阴，回风散夕雪。稍爱檐除静，还念川岩别。虽无车与马，步寻聊可悦。暮色墟里昏，岭势寒松列。荒塍人去尽，冻烟鸟飞绝。茅栋远林巅，荆扉尽日闭。已忻冷味合，复共清觞设。野会少拘忌，贫家足精洁。适兹乐萧闲，尚不羞蹇劣。
冬晚，自城还，投宿东村即事，示子和
作者：李宪噩
朝代：清

欲访幽人宿，严天掩暮城。朔云凝不散，孤月迥初生。出树野镫影，隔溪寒犬声。深斋拥炉火，又共一宵清。
冬暮村居杂咏，寄叔白七首
作者：李宪噩
朝代：清

寂寞应甘分，清泠味若何？四时欲行尽，一岁又闲过。夜雪晓方觉，朔风晴更多。寻常闭门坐，抱膝自吟哦。翳翳荒烟合，村家近晚餐。犬偎日阳短，鸟啄木声乾。暗牖寂已暝，茅檐低正寒。闲愁方岁晏，触次亦无端。暄时此亦静，寒月更须闲。野客雪中去，村僮城里还。新书借未读，旧句定犹删。聊复倚藤杖，门前看暮山。贫后依荒坞，忧来行近园。雀争墙外树，牛入路旁村。日落昼风止，烟寒冬岭昏。樵人归又晚，深巷叩柴门。盥漱临堂户，清霜日气澄。炉灰留夜火，砚水结晨冰。事少常如客，情多始羡僧。疏慵生自惯，何处著人称？茅堂耽夜坐，布被恋朝眠。诗句还随历，身名不称年。森沈残腊日，错莫早阴天。只对陶公集，闲哦饮酒篇。孤吟知兴远，闲坐亦深更。僮睡呼不醒，镫昏挑暂明。夜寒如有悟，钟尽即无声。晓寄城中客，还能识此情。
冬暮村居杂咏，寄叔白七首·其一
作者：李宪噩
朝代：清

寂寞应甘分，清泠味若何？四时欲行尽，一岁又闲过。夜雪晓方觉，朔风晴更多。寻常闭门坐，抱膝自吟哦。
冬暮村居杂咏，寄叔白七首·其七
作者：李宪噩
朝代：清

孤吟知兴远，闲坐亦深更。僮睡呼不醒，镫昏挑暂明。夜寒如有悟，钟尽即无声。晓寄城中客，还能识此情。
冬暮村居杂咏，寄叔白七首·其三
作者：李宪噩
朝代：清

暄时此亦静，寒月更须闲。野客雪中去，村僮城里还。新书借未读，旧句定犹删。聊复倚藤杖，门前看暮山。
冬暮村居杂咏，寄叔白七首·其二
作者：李宪噩
朝代：清

翳翳荒烟合，村家近晚餐。犬偎日阳短，鸟啄木声乾。暗牖寂已暝，茅檐低正寒。闲愁方岁晏，触次亦无端。
冬暮村居杂咏，寄叔白七首·其五
作者：李宪噩
朝代：清

盥漱临堂户，清霜日气澄。炉灰留夜火，砚水结晨冰。事少常如客，情多始羡僧。疏慵生自惯，何处著人称？
冬暮村居杂咏，寄叔白七首·其六
作者：李宪噩
朝代：清

茅堂耽夜坐，布被恋朝眠。诗句还随历，身名不称年。森沈残腊日，错莫早阴天。只对陶公集，闲哦饮酒篇。
冬暮村居杂咏，寄叔白七首·其四
作者：李宪噩
朝代：清

贫后依荒坞，忧来行近园。雀争墙外树，牛入路旁村。日落昼风止，烟寒冬岭昏。樵人归又晚，深巷叩柴门。
冯相国故园
作者：李宪噩
朝代：清

知是丞相宅，候门无使通。画楼昏暮雨，高树落秋风。池草连花径，山禽散竹丛。盛衰有如此，叹息古今同。
刘明府正孚都门寄书，并新订诗卷，报以短韵
作者：李宪噩
朝代：清

村外一鸠唤，小园花盛开。山人入城返，朝客寄书来。忆别粤江远，闲居华发催。新诗进高格，不复骋狂才。
初夏，城南道中即事
作者：李宪噩
朝代：清

我行造城曲，揽辔眺晴空。雨足麦初秀，原野飘长风。茂树拥深翠，落英缀残红。已盼时序改，稍忻怀抱通。行吟忽忘疲，周览遂无穷。田夫陇头饭，山翁林下逢。即复道里闾，熙然侪庶农。所贵平生意，谁顾形迹同？
北城览旧，示叔白、紫迄
作者：李宪噩
朝代：清

野色北城北，遐览逞高步。稍分原上村，自识郭门路。断烟起平畴，远思生春树。偶步淡初忘，忽触纷已寓。杳杳岁时欢，依依往来处。陈迹日纵横，流光不可驻。兹赏幸莫违，转眼又成故。
北宫
作者：李宪噩
朝代：清

宫在县楼北，石门题玉清。何时得仙处，尽日有松声。断碣埋秋草，残钟入暮城。青云不可接，闲坐感浮生。
十月一日夜宿单子宅
作者：李宪噩
朝代：清

朔风变商律，严城夜方肃。聊以初寒时，闲就故人宿。遽宇煖香茗，清镫照华菊。展卷俯新文，探古启陈牍。静业忽超逸，幽绪始开触。形迹寄事外，性情免拘束。谅知非世资，此道幸相属。
单使君说巴力风土
作者：李宪噩
朝代：清

更向伊吾外，心知过紫台。无时不有雪，经世未闻雷。路绕凉州出，山环热海回。使君头已白，曾到此中来。
单菱浦寄示《雨夜悼亡诗》，却酬此篇
作者：李宪噩
朝代：清

哀思无昵情，哀响无繁声。从君泛古瑟，商弦亦和平。洞房兴初集，独夜雨易成。微微凉飙举，稍稍木叶惊。自令寒韵远，谁见孤影清？千里感幽怨，峡猿不复鸣。缅邈淡若遗，所贵丽以贞。昔贤垂章句，宁教伉俪轻？
单青侅太守见过，即事酬短句
作者：李宪噩
朝代：清

日落山水静，闲云寄遥野。孤兴一翛然，依依归白社。岂谓安蓬筚，复能来车马。深林月欲生，空庭露初下。薄筵就荒俭，名彦接高雅。仰聆金玉垂，稍容怀抱写。世路空悠悠，谁念苦吟者？
单青侅太守见过，即事酬短句
作者：李宪噩
朝代：清
体裁：古风

日落山水静，闲云寄遥野。孤兴一翛然，依依归白社。岂谓安蓬荜，复能来车马。深林月欲生，空庭露初下。薄筵就荒俭，名彦接高雅。仰聆金玉垂，稍容怀抱写。世路空悠悠，谁念苦吟者？
单齐云殁于秦中
作者：李宪噩
朝代：清

久客意何如，别时春水初。犹闻离洛浦，未答入关书。病榻留僧舍，归魂到我庐。无坟生宿草，此恨恐难除。
南中食栗，示子乔
作者：李宪噩
朝代：清

新霁复当晓，已寒仍未霜。堕风随落叶，晒日迸秋场。屋上壶犹菉，田中豆正黄。南来都不见，此果似吾乡。
南山寻张道士，晚宿柳家村
作者：李宪噩
朝代：清

杖策寻道友，晨起登陇阪。海日晓苍凉，云山冬偃蹇。渐觉怪石多，时随幽涧转。隔溪问樵人，叩户惊仙犬。法侣喜逢迎，道言复开展。暂访情已移，少别日又晚。烟际村落昏，谷口钟磬远。却投山南峰，峰峰夕阳满。
南山早行
作者：李宪噩
朝代：清

杖策寻烟渡，前村尚晓钟。山中过新雨，日气满春松。雾谷暗人响，水沙澄鸟踪。却回看别处，犹见最高峰。
历下感秋
作者：李宪噩
朝代：清

朝昏变气候，秋思转茫茫。旅病觉寒早，独眠知夜长。湖风晴似雨，山月晓如霜。那更闻新雁，楼头去数行。
叔白亡，王蜀子致书相吊，报以叔白所遗洋刀，并《刀赋》，兼寄此诗
作者：李宪噩
朝代：清

人事自不齐，天道宁可问？逐逐千庸愚，落落数才俊。举眼见成败，谁能识利钝？从古抱才士，湮没赍此忿。所赖贤者知，犹有千秋论。慨为当世惜，不独一身困。夭寿数之常，得此可无恨。蛮刀不华饰，都市顽铁溷。一朝遇有心，倾赀买不吝。取以试割切，无物可迎刃。遂作感刀赋，自有虹光喷。寓物本非留，聊托抒其闷。其人苟不朽，此刀何用殉？代为知己酬，金错尚无逊。
叔白南游，有五和子乔新月别瓜州诗，余北归，复泊瓜州，感伤往迹，寄子乔
作者：李宪噩
朝代：清

扬子渡头晚，落帆生客愁。月明应似昔，此宿又瓜州。旧句远还忆，孤吟谁与酬？凋零无复道，那更滞边州？
叔白游劳山，九水寄示图记，报以诗，兼寄同游杨子西溟、杨九水人
作者：李宪噩
朝代：清

嗜好由来合，平生几首诗。春山偶独往，胜迹必同知。寺远欲回暮，水多因转奇。他时剡溪棹，此路不须疑。
古城晚眺，兼送晛南表兄、颖叔妹丈归南山
作者：李宪噩
朝代：清

一片丹霞飞，回光照颜色。坐闻禾黍声，索索远秋急。迢递何代城，危堞不复识。当时歌舞欢，但见荒草白。感兹一长叹，佳会安可失？南山郁苍翠，烟树杳何极。故人竟不留，空碛摇松柏。
古挽歌
作者：李宪噩
朝代：清
体裁：古风

高燕未云罢，谈笑遽成昔。主人华堂居，日月来相偪。寿耋会有终，昧哲亦同寂。槁骸释忧欢，幽室闭朝夕。神冥无遗响，形化存往迹。子孙笃虚仪，亲故寄空恻。如何还相哭，共是远行客。
古挽歌
作者：李宪噩
朝代：清

高燕未云罢，谈笑遽成昔。主人华堂居，日月来相偪。寿耋会有终，昧哲亦同寂。槁骸释忧欢，幽室闭朝夕。神冥无遗响，形化存往迹。子孙笃虚仪，亲故寄空恻。如何还相哭？共是远行客。
叶县对月，寄东桂生徒
作者：李宪噩
朝代：清

东斋孤月冷凄凄，几个寒雅树上啼。寄语诸生休怅望，行人已过大梁西。
和子乔《赠劳山僧》有序
作者：李宪噩
朝代：清

知是儒家子，为僧始几春。持经非有愿，离母只缘贫。驿路看残雪，乡音识故人。长安见殷浩，应为泣沾巾。
和新亭、蜀子《访远道人，时游九仙山未归》之作，并寄远道人
作者：李宪噩
朝代：清

仙家云巘里，松径有柴扉。野客每相访，山人远未归。春风动遥念，诗律发清机。讵识同斯感，天寒早雁稀。
和闲云《湘南始见冰》
作者：李宪噩
朝代：清

几载炎州住，何知朔风寒？晓江惊乍敛，归客喜初看。稍聚流凘薄，终坚泽腹难。吾乡春又至，柳岸到应残。
咏下第，寄王蜀子
作者：李宪噩
朝代：清

理数全无据，文章自不关。顿令消意气，偏解郁襟颜。偃蹇仍非病，萧条祗似闲。幽人岂知此？随意看秋山。
咏贫士，赠林鸣九
作者：李宪噩
朝代：清

落木深秋节，贫家雨又风。旧衣春典尽，新谷日支空。冷灶偎饥犬，晴阶卧病僮。独应书卷里，时复见梁鸿。
哀岑役陈辉有序
作者：李宪噩
朝代：清

役为县官使，来往报晴雨。官清身无衣，妻亡室无侣。昨闻死山隩，怀藏书带羽。道病不知时，暴骸委豺虎。在世急公役，鞭策亦良苦。宁谁录微劳，冥冥竟终古。
哀岑溪仆薛桂
作者：李宪噩
朝代：清

生者竟何似，死亦徒然耳。死在故乡宅，有父兄妻子。生悲无奈何，死事殊未已。死丧在他乡，死日声遂駬。嗟尔从官游，不著真名氏。将为报其孥，未识何乡里。埋之北原上，累累蛮冢里。春露与秋风，谁其分别此？
哀邻叟
作者：李宪噩
朝代：清

共是远行客，先归岂复惊？聊因属邻近，未免感平生。几醉寒暄节，如闻语笑声。终知成寂寞，奈此惜今情。
哭单伯先生二首选一
作者：李宪噩
朝代：清

先生笃幽静，清苦本能诗。古性少相合，菲才时见推。每容榻前醉，常感病中思。今日捐俦侣，知音更有谁？
哭单子庸有序
作者：李宪噩
朝代：清

努力起周程，将观圣道明。非年此人死，在世耻予生。积善仍无后，潜光未有名。安从叩冥漠，空复泪纵横。
哭单子起二首
作者：李宪噩
朝代：清

忆从相识时，五字共牵思。有景皆同赏，无愁不并知。教看未成句，使定欲删诗。细数城中伴，此情还向谁？新斋几回宿，壁有去年诗。竹户无人闭，书童见我悲。秋霖初歇处，庭菊尽开时。从此一哭罢，出门何所之？
哭单子起二首·其一
作者：李宪噩
朝代：清

忆从相识时，五字共牵思。有景皆同赏，无愁不并知。教看未成句，使定欲删诗。细数城中伴，此情还向谁？
哭单子起二首·其二
作者：李宪噩
朝代：清

新斋几回宿，壁有去年诗。竹户无人闭，书童见我悲。秋霖初歇处，庭菊尽开时。从此一哭罢，出门何所之？
哭林鸣九二首钞一
作者：李宪噩
朝代：清

识君方总角，春宴咏榆钱。一别七千里，相知三十年。寄书犹未达，此信岂应传？哭罢仍疑在，清标尚俨然。
哭犹子珩三首
作者：李宪噩
朝代：清

死生有定数，夭寿亦同理。数尽寿而终，远客达乡里。夭逝非其年，如行半途止。半途可奈何，不复保乡梓。田州百粤地，孤庙临漳水。平生所娇爱，乃忍弃置此。我梦无由见，啁啾杂蛮鬼。生人语不通，死悲向谁是？儿兮莫怨归，渠爷在交趾。精气尚俨然，孰谓今已亡。远书每难凭，所往何其荒！胡然数行字，一一报我详。详言已非误，举室皆皇皇。平时知去远，音容忽复忘。既念殒尔生，时时在我旁。遂使平生事，推想及毫芒。文战虽未胜，诗句已成章。不才尚足悲，况为群从良。忆昔送尔行，洒泪不能去。期尔志四方，转悲反成怒。宁知南浦别，竟无还乡路。尔父何颠沛，奔命不遑顾。尔身不自保，岂能阴为护？逝者长已矣，生者托何处？长号向南陲，魂梦日惊怖。
哭犹子珩三首·其一
作者：李宪噩
朝代：清

死生有定数，夭寿亦同理。数尽寿而终，远客达乡里。夭逝非其年，如行半途止。半途可奈何，不复保乡梓。田州百粤地，孤庙临漳水。平生所娇爱，乃忍弃置此。我梦无由见，啁啾杂蛮鬼。生人语不通，死悲向谁是？儿兮莫怨归，渠爷在交趾。
哭犹子珩三首·其三
作者：李宪噩
朝代：清

忆昔送尔行，洒泪不能去。期尔志四方，转悲反成怒。宁知南浦别，竟无还乡路。尔父何颠沛，奔命不遑顾。尔身不自保，岂能阴为护？逝者长已矣，生者托何处？长号向南陲，魂梦日惊怖。
哭犹子珩三首·其二
作者：李宪噩
朝代：清

精气尚俨然，孰谓今已亡。远书每难凭，所往何其荒！胡然数行字，一一报我详。详言已非误，举室皆皇皇。平时知去远，音容忽复忘。既念殒尔生，时时在我旁。遂使平生事，推想及毫芒。文战虽未胜，诗句已成章。不才尚足悲，况为群从良。
哭王东溪
作者：李宪噩
朝代：清

贫贱仍无寿，贤人自昔悲。巷穷吊车绝，品重贩夫知。农子自于野，病妻空守帷。堆床破书里，有我寄怀诗。
哭雨苍舅
作者：李宪噩
朝代：清

苦作临岐约，相要勿久违。边城犹未到，泉路却先归。去对庭花别，回应墓草围。更闻移宁宅，比舍锁双扉。
喜五星、步武、丹桂过访，置酒，因忆子乔南中
作者：李宪噩
朝代：清

寂历荒村暝，群鸥喜并来。正当秋月满，才见桂花开。各出袖中句，共倾镫下杯。因思宦游客，孤棹粤江隈。
喜王生见过，赠以诗
作者：李宪噩
朝代：清
体裁：古风

人生中寿今过半，髭发未改筋骨变。况兼积郁病肝胆，逆气上卫下涌疝。以此伤和肠胃弱，人间珍腴无所羡。纵博狎妓皆不好，更薄裘马屏诸玩。惟有文字心所耽，少小习之老不倦。学成欲求当路知，奔走荒山困锁院。可怜偏僻不入时，以水泼石冰投炭。尔来二十有一载，名场大小三十战。如今精气渐消歇，委运浮沈绝忻叹。授书村舍非谋贫，聊借生徒近笔砚。时过神敝学不入，了无新得成懒漫。王生年少何为者，棱棱气骨跨霄汉。励节定教追古贤，为文誓使矫时彦。不忘访我来荒坞，月明置酒临松涧。今古究论无次第，诗书狼籍堆满案。言言当心语语合，不觉意气增百万。烛尽壶空未肯眠，坐听鸡鸣遂达旦。燕山勒石知不逢，南亩躬耕仍未惯。我今不死何所贪，独此勃勃犹可恋。
喜王生见过，赠以诗
作者：李宪噩
朝代：清

人生中寿今过半，髭发未改筋骨变。况兼积郁病肝胆，逆气上卫下涌疝。以此伤和肠胃弱，人间珍腴无所羡。纵博狎妓皆不好，更薄裘马屏诸玩。惟有文字心所耽，少小习之老不倦。学成欲求当路知，奔走荒山困锁院。可怜偏僻不入时，以水泼石冰投炭。尔来二十有一载，名场大小三十战。如今精气渐消歇，委运浮沈绝忻叹。授书村舍非谋贫，聊借生徒近笔砚。时过神敝学不入，了无新得成懒漫。王生年少何为者？棱棱气骨跨霄汉。励节定教追古贤，为文誓使矫时彦。不忘访我来荒坞，月明置酒临松涧。今古究论无次第，诗书狼籍堆满案。言言当心语语合，不觉意气增百万。烛尽壶空未肯眠，坐听鸡鸣遂达旦。燕山勒石知不逢，南亩躬耕仍未惯。我今不死何所贪？独此勃勃犹可恋。
喜雨
作者：李宪噩
朝代：清

沈云滞轻雨，迍邅不肯下。倏尔飘菊丛，殷然响瓜架。稍繁独起听，才密遽云罢。冥冥疑有凭，斟酌向中夜。田父携斗酒，日久会茅舍。好雨虽不多，聊足润䆉稏。明朝好种麦，东田叱双驾。
四月八日，忆少年城中旧游
作者：李宪噩
朝代：清

城外青青垄麦低，春衣初换怯凉飔。隔林箫鼓溪头晚，始是先生放学时。
园居三首选二
作者：李宪噩
朝代：清

荒圃二三亩，种蔬兼种花。栽葵留宿柢，分菊护新芽。野蔓架成壁，山条斸作笆。初泥茅屋净，坐卧野情赊。由来疏懒性，合得住荒村。佃客使裁柳，家僮教灌园。花求远县种，药长旧年根。为爱当风坐，茅亭不作门。
园居三首选二·其一
作者：李宪噩
朝代：清

荒圃二三亩，种蔬兼种花。栽葵留宿柢，分菊护新芽。野蔓架成壁，山条斸作笆。初泥茅屋净，坐卧野情赊。
园居三首选二·其二
作者：李宪噩
朝代：清

由来疏懒性，合得住荒村。佃客使裁柳，家僮教灌园。花求远县种，药长旧年根。为爱当风坐，茅亭不作门。
复理东亭，改“归云”，为感旧，示子乔
作者：李宪噩
朝代：清

东皋结亭子，平远眺南陌。映窗植修篁，四面绕松柏。阴晴作明晦，时有云气积。以此名归云，诗酒酬佳日。王子沈幽士，微吟好独立。林君自潇洒，徙倚多风格。任生称善书，挥驰满东壁。张老方外人，叔白之琴客。无闲雪与月，亦复昼连夕。一去百越游，十载遂绝迹。归来寻旧欢，诸君皆安适。松竹尽剪伐，栋宇亦倾侧。稍复理荒秽，渐次事修葺。佳木会重栽，斯人宁再集？更名为感旧，与尔抱长戚。
夏日园林端居即事
作者：李宪噩
朝代：清

闲园一独坐，忻忻众鸟吟。重云忽开朗，夏日照长林。新绿无遗壤，茂树有余阴。芳时良难得，胡为抱疚心？
夜坐闻远水声
作者：李宪噩
朝代：清

孤村群动息，远水夜闻声。想得暗流处，无人空月明。遥应连石急，复似杂松清。独听浑无尽，机心自不生。
夜泊冷水滩，叔白弹琴处，示闲云
作者：李宪噩
朝代：清

历历滩边石，何人石上琴？孤舟逝不返，流水有余音。江黑月埋雾，夜寒星耿参。知君曾伴听，系缆共沾襟。
夜登海山亭望月
作者：李宪噩
朝代：清

天风吹不休，潮势正郁勃。峰头夜尤静，一上睇寥阔。浑浑苍雾中，厌厌生残月。蜃气相吞吐，水怪时出没。凭视但无际，高歌惨不发。苍茫自冥怀，懔栗复惊骨。
夜经墓下
作者：李宪噩
朝代：清

荒荒下残日，漫漫入榛路。凄风吹野花，平冈生夕雾。故人竟何所，萧条杂古墓。鬼火出阴埳，怪鸟宿深树。夙昔方同室，素性况善惧。仆夫共惨颜，仓皇窘归步。
失题
作者：李宪噩
朝代：清

江春入旧年，北客趁蛮船。素业留齐域，晴光换粤天。无书家更远，有志岁频迁。不欲窥明镜，恐丝生鬓边。
始晤永言，招同云圃、周丈，明湖泛舟
作者：李宪噩
朝代：清

同舟惬夙好，复此秋雨霁。临水始悠然，乘风忽无际。云树昼绵缈，湖山暮迢递。感时缅旧游，慕德属新契。浅酌情已酣，毕景欢仍滞。不辞一言拙，仰祈高章丽。
子乔、东亭所栽竹已抽新笋，因感去年予在海上，今子乔游津门，成此诗
作者：李宪噩
朝代：清

去年新竹移，海上报余诗。今日春苞解，燕南自不知。独看过雨后，斜立带烟时。徒倚东亭上，风吹向北枝。
子乔招游石溪，与诸生会诗，听远道人弹琴，即事遣闷，示子乔
作者：李宪噩
朝代：清
体裁：古风

岂不念佳赏，亦复爱群英。滞晓洒轻雨，溶溶夕还晴。窈窅深谷中，杂然杯杓倾。仰盼云木秀，俯听石泉清。华章灿已陈，疏弦方屡鸣。顾此足云乐，怅复牵微晴。一觞虽共酌，尽日神独醒。方惭尘外侣，何以答诸生？
子乔招游石溪，与诸生会诗，听远道人弹琴，即事遣闷，示子乔
作者：李宪噩
朝代：清

岂不念佳赏？亦复爱群英。滞晓洒轻雨，溶溶夕还晴。窈窅深谷中，杂然杯杓倾。仰盼云木秀，俯听石泉清。华章灿已陈，疏弦方屡鸣。顾此足云乐，怅复牵微晴。一觞虽共酌，尽日神独醒。方惭尘外侣，何以答诸生？
子乔自县中来言，书田单先生贫状，至食木叶，并邀各赋一首为赠
作者：李宪噩
朝代：清

食尽门前树，先生空忍饥。祗应到死日，始是不贫时。古性原无怨，高情独有诗。即今三日雪，坚卧又谁知？
子乔赴都后二日作
作者：李宪噩
朝代：清

暝鸟栖初定，遥砧响欲阑。此时还不语，孤兴正无端。牛女夜犹灿，风霜秋已寒。城西岭下路，幼弟去长安。
子受求余盆桂，意不可拂，临遣凝伫，诗以送之
作者：李宪噩
朝代：清

早岁从西郡，茫茫二十春。偶逢洛阳贾，还是潞州民。音语听偏识，山川忆不真。却看头白尽，犹说使君贫。
子起城下新斋
作者：李宪噩
朝代：清

县内最深处，竹斋新辟幽。闲来坐此卧，不异住林邱。野性多孤兴，诗心善远愁。时还因玩月，独步上城楼。
孤山伯夷《碣志》待清处
作者：李宪噩
朝代：清

宁识待清处，云中孤庙寒。一峰临海远，千载此人难。寂历晓风吹，霏微秋雨漫。山前名利客，日日往来看。
孤山忆惜行
作者：李宪噩
朝代：清

忆昔总角初成童，严亲携我游晋中。同车兄弟婉变笑，山头指点名贤踪。初谓一过行不再，辛苦求名三十载。山上朝风寒复暄，山下暮云晴又晦。朝朝暮暮行此山，山青如故朱颜改。祗今十年不复经，踪迹疏阔梦常在。偶然驱马出此途，往事闲闲语仆夫。季去岭南叔也死，斜阳犹照孤山孤。
孤舟
作者：李宪噩
朝代：清

孤舟乡梦觉，残月空江落。到晓不闻声，风动系船索。
宿南山村，赠新亭兄弟
作者：李宪噩
朝代：清

还同此堂醉，几载不相过。往迹亲知少，荒村风雨多。宵深落镫灺，秋早战庭柯。莫惜弟兄好，共看须鬓皤。
宿小村，怀叔白、子乔南中
作者：李宪噩
朝代：清

独宿小村夜，乍无州郡哗。依偎侍童小，离别故人赊。雨歇尚愁路，月圆应到家。远人岂知此？举酒向天涯。
宿山家
作者：李宪噩
朝代：清

谷口敛斜晖，树中烟火微。鸟栖游客倦，犬吠主人归。夜饭烧山栗，荒眠藉草衣。自知无寇盗，不拟作荆扉。
宿江店
作者：李宪噩
朝代：清

孤馆临江口，门前船火明。乍忻离水宿，犹听挽舟行。店小镫常暗，年荒客易惊。频搜北来信，一倍惜归情。
宿潍水村店，喜其泥壁新洁，为作画，并题此诗
作者：李宪噩
朝代：清

背岭荒村晚，长途倦马尘。素心爱幽洁，野店喜初新。此地常为客，拈毫赠主人。题诗示来者，泥壁莫嫌嗔。
寄任大文温州
作者：李宪噩
朝代：清

欲寄新诗句，怜君在永嘉。暮山蛮雨暗，春树越江斜。异国初谙俗，前书已到家。相思谢楼上，空复海云遮。
寄和子乔《湖亭宴集遇雪》，兼问历下诸老友
作者：李宪噩
朝代：清

湖亭别几秋，梦里少年游。遥想当筵雪，还胜载月舟。数行疏柳暮，一片远山收。故旧谁同赏？知应共白头。
寄子乔容城
作者：李宪噩
朝代：清

燕山独游客，几日住容城。关马雪中役，淀人冰上行。登楼望乡国，书赋谒公卿。何处逢张籍？仍传越女名。
寄子受三首
作者：李宪噩
朝代：清

纷喧无定赏，寂寞有真性。好古延清芬，媚时得俗病。胡然性所乐，而求与众竞。试问千世文，得失孰为政？敛情寄闲旷，逸韵发歌咏。所保在冲襟，余事及酬赠。促迫斯不容，平生抱孤兴。此道少荣辱，矫欲逃数命。顾言结素心，永世仰冰镜。贵贱虽异等，名位本虚器。优伶蒙绣裳，乃与公侯类。内蕴苟不充，浮华焉足恃？昔圣廑此念，良用笃厥志。吾侪等斲输，聊欲鸣一艺。疾徐难共喻，甘苦常独嗜。群歆久弗惊，众耻勉无弃。薄长时自负，朗然增气势。持此较世荣，何由失吾意？白杨西郭路，累累多邱坟。暄时来此游，登高观夏云。披拂垄头树，感念坟中人。岂不同此欢？音响谁复闻？古昔豪杰士，身死言不泯。形质随化往，文字传其神。胡不少留意？逐俗但纭纭。朝游酒肉场，暮追狎客群。但务四时乐，坐亡千载文。一旦纩息定，灭如风中尘。寄言同学友，勉为身后身。
寄子受三首·其一
作者：李宪噩
朝代：清

纷喧无定赏，寂寞有真性。好古延清芬，媚时得俗病。胡然性所乐，而求与众竞。试问千世文，得失孰为政？敛情寄闲旷，逸韵发歌咏。所保在冲襟，余事及酬赠。促迫斯不容，平生抱孤兴。此道少荣辱，矫欲逃数命。顾言结素心，永世仰冰镜。
寄子受三首·其三
作者：李宪噩
朝代：清
体裁：古风

白杨西郭路，累累多邱坟。暄时来此游，登高观夏云。披拂垄头树，感念坟中人。岂不同此欢，音响谁复闻？古昔豪杰士，身死言不泯。形质随化往，文字传其神。胡不少留意，逐俗但纭纭。朝游酒肉场，暮追狎客群。但务四时乐，坐亡千载文。一旦纩息定，灭如风中尘。寄言同学友，勉为身后身。
寄子受三首·其三
作者：李宪噩
朝代：清

白杨西郭路，累累多邱坟。暄时来此游，登高观夏云。披拂垄头树，感念坟中人。岂不同此欢？音响谁复闻？古昔豪杰士，身死言不泯。形质随化往，文字传其神。胡不少留意？逐俗但纭纭。朝游酒肉场，暮追狎客群。但务四时乐，坐亡千载文。一旦纩息定，灭如风中尘。寄言同学友，勉为身后身。
寄子受三首·其二
作者：李宪噩
朝代：清

贵贱虽异等，名位本虚器。优伶蒙绣裳，乃与公侯类。内蕴苟不充，浮华焉足恃？昔圣廑此念，良用笃厥志。吾侪等斲输，聊欲鸣一艺。疾徐难共喻，甘苦常独嗜。群歆久弗惊，众耻勉无弃。薄长时自负，朗然增气势。持此较世荣，何由失吾意？
寄怀王蜀子病还故山
作者：李宪噩
朝代：清

时节去悠悠，亭皋野水流。怀人雨侵晓，归客病兼秋。闭户多黄叶，穷经易白头。思君无限意，不独感离愁。
寄新亭、蜀子
作者：李宪噩
朝代：清

五字谁能乐，栖迟鬓欲丝。名教身后出，心薄世间思。淡味疑无趣，寒吟似有悲。未忘将此志，报与故人知。
寄赠刑部郎李松圃，题诗卷后
作者：李宪噩
朝代：清

生事在诗篇，清才更少年。拜官原应宿，探句自如仙。野兴独寻寺，秋吟多在船。无须见标格，一卷已脩然。
寄赠庐山人
作者：李宪噩
朝代：清

高隐庐峰下，终朝理素琴。客留春夜坐，诗对晓山吟。野墅养幽性，涧泉清道心。何时策藜杖，云外远相寻。
对月忆海东旧游
作者：李宪噩
朝代：清

荒村一片月，曾照海东游。树暗山城路，花明水寺楼。春风几回别，皓魄十年愁。欲溯当时乐，飞光不可留。
对雨，和韦苏州
作者：李宪噩
朝代：清

晨兴方凄凄，永日遂淅淅。沾濡花上重，潇洒树间密。稍急始纷喧，渐繁转寥寂。空宇难独对，幽窗易成夕。端居复无聊，赖兹披往籍。
对雪寄子和
作者：李宪噩
朝代：清

寂寞遂终夕，晶莹忽通曙。垂幔若遗情，开轩始惊晤。骚屑方委栋，氛氲正飘树。被物乍同收，因形乃分赋。积重或偏敧，乘弱亦轻附。烛幽时浚达，弥缺必丰注。野人悄将归，栖鸟寒犹露。晓色已侵昼，澄辉更延暮。憬幽知悦性，念群转荣虑。欲出访郊扉，扁舟尚迷渡。
将作书与张啸㢝
作者：李宪噩
朝代：清

陌上逢驿使，深心托毫素。欲寄千里书，故人在何处？前年滞河曲，去岁守京路。昨闻还济阳，全家城南住。今来无信音，踪迹杳烟雾。
将去岑溪，留别同乡流人艾归
作者：李宪噩
朝代：清

知从北州遣，几载作流人。蛮内语偏识，天涯情自亲。离乡无贵贱，共客识酸辛。莫羡扬帆去，依然粤水滨。
将至扬州
作者：李宪噩
朝代：清

客路六千里，乡音曾未逢。晓堤瓜步雨，春树广陵钟。江水分初小，吴山别几重。停舟暂寻问，或有故人踪。
尉氏县
作者：李宪噩
朝代：清

朔气乘风傍晚晴，啼雅流水夕阳明。树边寒色动乡思，料峭归人暮入城。
尝爱放翁《示友诗》，近日，闲云先生读《剑南集》，即用其意广之，示闲云
作者：李宪噩
朝代：清

诗以道性情，不能掩其恶。宁有市侩心，而慕高闲乐？高言不宜俗，闲情始有托。不高定不闲，有吟皆强作。试观古吟者，缥缃满东阁。掩卷论其人，桀桀尽雕鹗。陆子勉气骨，斯言真石药。与君溯风骚，勿使昔人怍。
山中寻王蜀子，晚归东村
作者：李宪噩
朝代：清

心识幽栖处，闲寻未觉劳。山深落日近，秋尽暮天高。短彴通人迹，长松坠鹤毛。却回云际宿，还听海门涛。
山中，与颖叔闲步
作者：李宪噩
朝代：清

同心适携手，逍遥步野田。落日照寒芜，疏木参远天。披彼海边风，爱此门前山。举头看浮云，聚散皆偶然。托处无纷扰，性情亦萧闲。努力笃静业，岂结尘中缘。
山店
作者：李宪噩
朝代：清

村店依谷口，树边聊小休。鸡鸣寂傍午，客思冷如秋。石径早桃熟，山田新麦收。居人足闲乐，涧底濯清流。
山村
作者：李宪噩
朝代：清

山村望处好，翳翳起炊烟。江浅清见石，山环高入天。人家寒树里，红菉夕阳边。隔水无由访，题诗记泊船。
岁暮，寄南山王蜀子、城北单子起
作者：李宪噩
朝代：清

莫谓众所欲，当感始难祛。莫谓世所就，当务始不如。发蒙启灵慧，正赖圣贤书。处纷或外轻，观寂知内虚。严冬万物藏，寝迹委荒闾。日短易昏夕，淩淩星宿疏。风林及暮静，寒鸟时夜呼。冲怀窅方深，耿念郁未抒。良友不在兹，萧条岁聿除。
岑溪
作者：李宪噩
朝代：清

更向苍梧外，吾家北海滨。入城多怪鸟，编户半流人。那识蕉花发，初尝荔子新。宁无广闻见，不似故山春。
岑溪书来，得悉子乔近事，并言彼中十月桃放
作者：李宪噩
朝代：清

季子鸣琴处，山桃几树新。霜村方爱日，花县已逢春。自见栖南雀，还教诧北人。祗今寒食近，嫩惢未全伸。
岑溪悲叔白七首 其一 岑城
作者：李宪噩
朝代：清

蛮州历劫瘴烟清，獞峒猺山春色明。一自莲塘留谶语，千秋遗恨在岑城。
岑溪悲叔白七首 其七 望冈楼
作者：李宪噩
朝代：清

破除客闷此登楼，叠叠云山无尽愁。逝者已含终古恨，病躯何事滞边州？
岑溪悲叔白七首 其三 钟氏园
作者：李宪噩
朝代：清

钟家池馆好风光，万里偏知结客场。独自寻来还寂寞，竹闲蛮鸟断人肠。
岑溪悲叔白七首 其二 洒然亭
作者：李宪噩
朝代：清

洒然亭子古榕闲，日见云生大瓮山。不忿雄文成绝笔，却教粉壁泪痕斑。
岑溪悲叔白七首 其五 孝子祠
作者：李宪噩
朝代：清

日暮秋风孝子祠，当时拜祷有新诗。神光不照连枝树，空使慈乌夜夜悲。
岑溪悲叔白七首 其六 清风亭
作者：李宪噩
朝代：清

亭上山风清客心，瀑泉幽冷和鸣琴。可怜已作广陵散，无复人间听此音。
岑溪悲叔白七首 其四 易使桥
作者：李宪噩
朝代：清

江上思归折柳条，夕阳山畔雨潇潇。清歌进酒人何在？肠断春城易使桥。
岑溪悲叔白七首·岑城
作者：李宪噩
朝代：清

蛮州历劫瘴烟清，獞峒猺山春色明。一自莲塘留谶语，千秋遗恨在岑城。洒然亭子古榕闲，日见云生大瓮山。不忿雄文成绝笔，却教粉壁泪痕斑。钟家池馆好风光，万里偏知结客场。独自寻来还寂寞，竹闲蛮鸟断人肠。江上思归折柳条，夕阳山畔雨潇潇。清歌进酒人何在？肠断春城易使桥。日暮秋风孝子祠，当时拜祷有新诗。神光不照连枝树，空使慈乌夜夜悲。亭上山风清客心，瀑泉幽冷和鸣琴。可怜已作广陵散，无复人间听此音。破除客闷此登楼，叠叠云山无尽愁。逝者已含终古恨，病躯何事滞边州？
崇林峡
作者：李宪噩
朝代：清

峡口回风急，重云复作阴。两条青矗矗，一道碧沈沈。不见峒人出，稍闻蛮鸟吟。宁知历此险，来日已惊心。
平乐遇同乡刘明府松岚即别
作者：李宪噩
朝代：清

屡误剡溪访，乃有石邱遇。辍棹一欢然，天涯感乡故。云山杳无际，江郭霭方暮。会合良难期，分舟复相顾。
张阳扶自济南过宿别
作者：李宪噩
朝代：清

漂泊来何处，惊心鬓欲华。故乡惟有墓，去日已无家。坐久孤镫暗，夜凉春雨赊。来朝更分散，还是隔天涯。
归南村
作者：李宪噩
朝代：清

已知乡路近，原上有新瓜。旷野风催雨，孤村客到家。山楼先树出，松径隔溪斜。聊得闲园里，应开栀子花。
待乡信不至，示闲云
作者：李宪噩
朝代：清

方春送归使，目断瘴江云。计日人当返，经秋雁不闻。山城荒寂寂，蛮雨昼纷纷。此闷复谁共？短吟聊示君。
徐孝廉松园以豹皮赠子乔，为酬此篇
作者：李宪噩
朝代：清

县宰钦文蔚，山人赠豹皮。漫夸千腋集，常重一斑窥。品自金钱贵，情同缟纻遗。高标矜雾隐，合与素心期。
得赵玉文书，即寄玉文
作者：李宪噩
朝代：清

一纸凭谁寄，离愁岁月多。清贫还似昔，衰老近如何？春草漫漫路，晴川杳杳波。无因重握手，盛事日消磨。
感叔白为唐尉悲故乡诗示闲云并序
作者：李宪噩
朝代：清
体裁：古风

人生无最苦，衰贱故乡别。闲时梦已凄，醉后情更热。县尉何方人，羸瘁头似雪。去家二十载，升斗甘腰折。谋归身无赀，流转江湖阔。并坐有龚生，曾为三年约。期逝人不还，挥涕相向说。吾弟方纵酒，闻之肝肠绝。丈夫非际会，安用久漂泊？叹息未及终，精英溘然没。其年尉亦亡，往事逐云灭。故土良可念，人命等秋箨。龚生胡不归，吾棹行当发。与君趋海乡，鱼虾味不恶。
感叔白为唐尉悲故乡诗示闲云并序
作者：李宪噩
朝代：清

人生无最苦，衰贱故乡别。闲时梦已凄，醉后情更热。县尉何方人？羸瘁头似雪。去家二十载，升斗甘腰折。谋归身无赀，流转江湖阔。并坐有龚生，曾为三年约。期逝人不还，挥涕相向说。吾弟方纵酒，闻之肝肠绝。丈夫非际会，安用久漂泊？叹息未及终，精英溘然没。其年尉亦亡，往事逐云灭。故土良可念，人命等秋箨。龚生胡不归？吾棹行当发。与君趋海乡，鱼虾味不恶。
感燕
作者：李宪噩
朝代：清

堂中有双燕，今朝成孤翼。日暮独来归，临巢不复入。啾啾梁栋间，细语人不识。宛转堕床第，奄为侍儿得。毋乃中情乖，坐令亏尔术。此意实同伤，胡忍重相逼。开户自放之，达晓情未寂。
感秋六首选四
作者：李宪噩
朝代：清

辗转聊假梦，微凉夜中醒。骤雨忽惊飘，旋歇还寂静。暗虫续幽响，孤竹摇虚影。独寤念候改，长怀感宵永。单裘自无眠，荒鸡何用警？郁郁雨连日，荒村夜来晴。物情感气候，各自为秋声。俯念人事乖，仰视天象明。昼景延余热，午风散微清。端居既寡趣，出门仍滞情。端忧捐众务，永日常独闲。野侣共相招，薄暮游前川。临流一萧散，落日满秋田。林木多高风，漠漠望远山。晴景良复佳，幽抱殊未宽。樵牧归已尽，却回思悄然。云销众星出，始昏散疏朗。空院益凄清，中庭聊偃仰。淡漠转无语，休暇自成想。夜久露初下，天高气逾爽。始自念授衣，谁家砧杵响？
感秋六首选四·其一
作者：李宪噩
朝代：清

辗转聊假梦，微凉夜中醒。骤雨忽惊飘，旋歇还寂静。暗虫续幽响，孤竹摇虚影。独寤念候改，长怀感宵永。单裘自无眠，荒鸡何用警？
感秋六首选四·其三
作者：李宪噩
朝代：清

郁郁雨连日，荒村夜来晴。物情感气候，各自为秋声。俯念人事乖，仰视天象明。昼景延余热，午风散微清。端居既寡趣，出门仍滞情。
感秋六首选四·其五
作者：李宪噩
朝代：清

端忧捐众务，永日常独闲。野侣共相招，薄暮游前川。临流一萧散，落日满秋田。林木多高风，漠漠望远山。晴景良复佳，幽抱殊未宽。樵牧归已尽，却回思悄然。
感秋六首选四·其六
作者：李宪噩
朝代：清

云销众星出，始昏散疏朗。空院益凄清，中庭聊偃仰。淡漠转无语，休暇自成想。夜久露初下，天高气逾爽。始自念授衣，谁家砧杵响？
感秋诗
作者：李宪噩
朝代：清
体裁：古风

忆昔垂发年，时令喜当秋。披爽身且健，凌高志方遒。览此纤翳澄，快彼繁缛收。人事漠不与，焉知悲与愁？倏忽三十载，苦乐迥不犹。夙期时已过，妄想知难酬。亲爱并凋丧，去者多于留。时一感忆之，方寸攒戈矛。蛮州苦炎热，严冬蒸汗流。今岁气候改，凉风应时投。熊罴撼大树，中夜闻飕飂。天忽泬寥清，日转晶明浮。峨峨绕城岫，历历舣江舟。远慨生目中，旧欢触心头。死别已多感，生离那不忧？壮怀安在哉，日夜梦沧州。寄语早年客，慎母慕远游。
感秋诗
作者：李宪噩
朝代：清

忆昔垂发年，时令喜当秋。披爽身且健，凌高志方遒。览此纤翳澄，快彼繁缛收。人事漠不与，焉知悲与愁？倏忽三十载，苦乐迥不犹。夙期时已过，妄想知难酬。亲爱并凋丧，去者多于留。时一感忆之，方寸攒戈矛。蛮州苦炎热，严冬蒸汗流。今岁气候改，凉风应时投。熊罴撼大树，中夜闻飕飂。天忽泬寥清，日转晶明浮。峨峨绕城岫，历历舣江舟。远慨生目中，旧欢触心头。死别已多感，生离那不忧？壮怀安在哉？日夜梦沧州。寄语早年客，慎母慕远游。
挽歌
作者：李宪噩
朝代：清

村边高岭岭头路，亲戚送我远郊去。四山风雨春冥冥，今夜断魂宿何处？野棠花发柳含烟，又是清明寒食天。一闭元庐无晓日，坟头新草自年年。
新理小园亭，示子乔
作者：李宪噩
朝代：清

独无烦剧劳，小营斸蒿莱。园亭虽不广，时有山风来。且喜栽竹活，昨夜蕉花开。县僻官常闲，时复同一杯。吾母幸康悦，身世安足怀。独为罢弹琴，乐事中还乖。
族子诒经访予芸涧，置酒示诸生
作者：李宪噩
朝代：清

濩落非世用，屏迹在田园。汲汲二三子，谬推为时贤。馆之清溪侧，花发溪中妍。溪南多乔松，松下无杂喧。辄复摘章句，晨夕相穷研。孺子来何所，求我林水间。适有盈觞酒，更谋通夜欢。诗歌究夙好，探讨发古编。嗟汝贫苦居，并日乃一餐。如何慕闲逸，甘以辞冕轩。及身感沦没，宁问千载传？尚务储世资，勿效风露言。诸英幸努力，覆辙今在前。
日落
作者：李宪噩
朝代：清

日落谷风息，山高江月斜。孤舟少邻舫，深树是谁家？客路年还至，乡园雪正赊。宁知小儿女，还解忆天涯。
早春病中
作者：李宪噩
朝代：清

阶前雪消尽，风气亦清和。心赏随年薄，春怀因病多。听鸿离野岸，看月上庭柯。明日东城会，何人醉复歌？
早春病后，闲步至天风埠，坐石桥上，见南去诸山，寄山中人
作者：李宪噩
朝代：清

村边一闲立，仰爱春日煖。信步过东溪，行行不觉远。遂至南埠下，小憩石桥版。积幽雪尚明，解冻流乍款。轻飔飒林杪，余烈未全善。久坐不逢人，隔岭稍闻犬。静中世味淡，病后众情遣。独复念旧游，南山方在眼。
早春闲游
作者：李宪噩
朝代：清

村居人事少，懒性独相宜。不为看春景，尽成闲坐时。风光舒冻草，煖色上晴枝。偶值同溪客，还来步水陂。
春日怀旧
作者：李宪噩
朝代：清

去者已冥冥，来者复营营。鸟鸣春树巅，端居忽复惊。欢娱尚不足，何况忧患并。新悲有余念，往迹无留形。对此应觞酒，当风聊自倾。所得保冲襟，了此今古情。
春日，寄王颖叔并序
作者：李宪噩
朝代：清

大化转四时，律穷数还更。恻念春候至，暄景为我明。蛰虫各潜动，枯荄亦滋荣。惟人乘此气，既死不复生。死恨安得知，生悲有余情。端居怀所历，遗感方回萦。久谙山民俗，多识海鱼名。往往夜风雨，犹似听潮声。存者既疏阔，逝者长杳冥。涕泪但满眶，怨结谁能平？
春晚，与子乔闲步，寄叔白城中
作者：李宪噩
朝代：清

昧质得闲寂，荒居绝纷冗。复此同心俦，萧散步阡陇。风歇林未静，月出水方动。始宜春服轻，稍披野烟重。踪迹转孤僻，神志益森竦。入时性已乖，力古气犹勇。对语人不闻，严城片云拥。
春郊燕集，示子升
作者：李宪噩
朝代：清
体裁：古风

忻念春候早，二月花尽开。熙熙晴昼煖，好风自东来。野客偶然聚，壸榼游林隈。芳树暖交阴，鸣鸟时相偕。下瞰绿畴尽，一水淩空回。世乐安可极，心赏幸无乖。适赖数斗酒，歌咏得吾怀。
春郊燕集，示子升
作者：李宪噩
朝代：清

忻念春候早，二月花尽开。熙熙晴昼煖，好风自东来。野客偶然聚，壸榼游林隈。芳树暖交阴，鸣鸟时相偕。下瞰绿畴尽，一水淩空回。世乐安可极？心赏幸无乖。适赖数斗酒，歌咏得吾怀。
春阴
作者：李宪噩
朝代：清

才望春晴却又阴，梅花畏冷不开心。北堂侍疾年垂暮，万里南天无信音。
春霁田原，赠颖叔
作者：李宪噩
朝代：清

林际春景霁，绿野涵清辉。罢耕牛自鸣，田父负耒归。稍爱清流响，时见春禽飞。野吟自无虑，况君已息机。
晨起西斋闻莺
作者：李宪噩
朝代：清

薄阴迟春晓，荒墅耽幽卧。理身已疏散，揽衣尚慵惰。微微雨意成，稍稍风光大。自爱南窗静，还向西斋坐。敛迹避众喧，检情就闲课。方此林际莺，终朝独相和。
望庐山
作者：李宪噩
朝代：清

湓城西郭客停桡，望里名山孤兴遥。欲访香炉看瀑布，浔阳江上雨潇潇。
桂林，会李松圃郎中冬斋集宴，兼呈许明府巽行、朱布衣小岑、朱别驾心池
作者：李宪噩
朝代：清

江山启名都，人文萃一方。萧闲岁阴节，兰室生寒香。主人方好贤，高宴崇词章。显贵既满座，幽隐亦以彰。赏韵屏丝竹，摅襟缓飞觞。性简理自勤，趣深道乃光。积慕情故洽，始遘形已忘。惓言结新知，渺予悲故乡。毕景欢未足，往路缅何长！诘朝但回首，云水空苍茫。
检旧卷，悲子起
作者：李宪噩
朝代：清

诗中见名姓，始觉往来频。自此无知己，相看成古人。闲酬多为雪，远念每当春。知有平生句，装留几卷新？
模云林画，寄赠族侄子处士五星
作者：李宪噩
朝代：清

每学云林画，如哦平淡诗。山教临远水，树不著多枝。要使无人爱，闲模只自怡。聊对寄高士，堪对捻吟髭。
死归生
作者：李宪噩
朝代：清

死归生，舍生拼死来求名。炎天日午烁冈阪，里门未出何曾经？况兼徒步少车马，中乾外强烦郁并。竟死道旁鲜弟兄，中野暴骸行人惊。昨夜山雨秋风晴，丧车载归牛铎鸣。生时与我不相识，殁归同宿晓同征。知君珠玉罗万斛，积未得吐目岂瞑？道左吊君慰君灵，我亦求试来齐城，一言未献返乡程。
江雨
作者：李宪噩
朝代：清

霏霏漫山雨，漠漠空江昼。双橹悽未停，孤篷寒欲透。天昏日易夕，谷转风还骤。杳霭没烟帆，料峭出堤堠。客发变何早，乡心感多旧。前滩近衡阳，春雁仍为觏。
沭阳道中
作者：李宪噩
朝代：清

歉岁廑行路，路旁榆柳疏。冷春过谷雨，荒店宿桑墟。村夜少鸡犬，客餐珍菜蔬。北来谁马首？不敢问乡闾。
泊小村，寄子乔岑溪
作者：李宪噩
朝代：清

厓边泊舟处，犬吠有人家。披径芭蕉叶，绕村荞麦花。夕阳依水尽，初月向山斜。遥寄空庭坐，才应放晚衙。
泊榕江
作者：李宪噩
朝代：清

舟子争流罢，寒天日又昏。帆回转山堠，树暝背江村。渐觉蛮峰改，犹延瘴气温。乡关知尚远，且喜近中原。
泊湓浦
作者：李宪噩
朝代：清

白傅风情在，江皋杨柳斜。落帆逗湓浦，何处听琵琶？日暮烟横郭，春深客忆家。欲寻添酒夜，波上雨声赊。
泊高邮州
作者：李宪噩
朝代：清

朝与隋苑别，暮向秦邮泊。堰草暝凄凄，湖天迥漠漠。时愆晚春寒，岁歉繁城索。残月尚淹滞，昏星乍昭灼。客宿未离舟，马行始闻铎。渐喜乡路近，犹感异州托。独夜警不眠，频听隔江柝。
泺口山寺
作者：李宪噩
朝代：清

鸟鸣石桥外，流水寺门关。秣马客方倦，埽阶僧自闲。烟松浮晓日，华殿倚秋山。聊可息尘念，胡为岐路闲？
洞庭始见雁
作者：李宪噩
朝代：清

一住蛮城里，候禽无复宾。自看楚山月，相遇洞庭春。乍恐依帆杳，初惊入耳新。转怜行断处，零落独沾巾。
济南赠单公子鉊
作者：李宪噩
朝代：清

好是西园贵公子，天生野性自萧闲。为寻贫士不骑马，拟作吟僧常住山。半日究论惟古昔，几年投赠隔河关。趵泉秋雨明湖月，喜得连朝与往还。
济南闻族兄梦锡没
作者：李宪噩
朝代：清

气高言语新，白首亦精神。乍听悲难变，寻思恐不真。论交群从晚，为学一生贫。明日看闱卷，城中少此人。
海上
作者：李宪噩
朝代：清

数里闻涛响，到来烟雾迷。平看疑地尽，回首觉天低。落日片帆外，暮云孤岛西。苍茫人绝语，独有海禽啼。
海南寺感旧
作者：李宪噩
朝代：清

昔日海南寺，松杉荫绿苔。小堂曾乞住，荒径独寻来。僧殁鹤犹在，客稀花自开。临风伫遥念，欲去重徘徊。
淮上往清江浦
作者：李宪噩
朝代：清

舍水寻乡路，长堤放霁晖。海天淮上望，齐客岭南归。野店驴鸣过，烟村燕掠飞。故园知渐近，方语半依稀。
清风泉者，岑溪葛仙岩瀑流也。叔白苦爱之。属纩时，命汲泉水濯体以殓，复过其下，悲题四语
作者：李宪噩
朝代：清

苦爱仙岩片石青，寒泉濯罢目方瞑。瀑边定有幽魂立，万古千秋倚石听。
渡黄河
作者：李宪噩
朝代：清

我行大梁道，日夕黄河渡。河水浩漫漫，故乡在何处？风起广沙岸，烟昏远野树。孤舟乘危波，惝恍不敢顾。游子杳天末，谁识南荒路？
游庐山西涧亭
作者：李宪噩
朝代：清

携琴向山舍，遥见庐敖峰。瀰迤平陆绝，屈曲幽壑通。瀑流故不长，春冰结深重。石房复精洁，绕屋闻松风。俯饮涧泉水，慨念尘世踪。主人况能贤，招我栖此中。
游王氏池亭，题诸生诗后
作者：李宪噩
朝代：清

看竹不知谁是主，野人有酒自相招。轻雷忽送海边雨，无数鹤鸣翀远宵。
游道士谷二首
作者：李宪噩
朝代：清

未至二三里，混茫全欲收。乱云迷谷口，急雨下峰头。陇麦山田错，苔花石径幽。何来风气冷，萧飒转如秋。鸟啼山客去，一径下深松。薄雾散幽壑，夕阳生远峰。出林初见月，离谷尚闻钟。还望杖藜处，白云依旧封。
游道士谷二首·其一
作者：李宪噩
朝代：清

未至二三里，混茫全欲收。乱云迷谷口，急雨下峰头。陇麦山田错，苔花石径幽。何来风气冷，萧飒转如秋。
游道士谷二首·其二
作者：李宪噩
朝代：清

鸟啼山客去，一径下深松。薄雾散幽壑，夕阳生远峰。出林初见月，离谷尚闻钟。还望杖藜处，白云依旧封。
游麻衣洞将归，因雨复留，赠王颖叔兄弟
作者：李宪噩
朝代：清

偶来遂连夜，将别复悠悠。春雨应无限，归心自可留。微风山叶动，孤烛草堂幽。转眼又成故，还堪几载愁。
湘口古湘口馆，潇湘二水会处
作者：李宪噩
朝代：清

犹见潇湘水合流，馆亭尽废有空洲。柳公遗迹无寻处，一线朝烟是永州。
湘口感刘子厚
作者：李宪噩
朝代：清
体裁：古风

素耽子厚诗，心驰永与柳。田居侍亲老，远役吾何有？蓦来非驱迫，万里西南走。洞庭几惊魂，岳麓重回首。竟到迁客地，潆洄古湘口。二水停风雷，澄浤无纤垢。南涧在何处，遗迹应不朽。西山望见之，披寻须我友。如何多叹嗟，转与昔人偶。名区不遑览，忧心时抱疚。别离岁当金，迢递月在丑。柳州行复经，吾将过南斗。
湘口感刘子厚
作者：李宪噩
朝代：清

素耽子厚诗，心驰永与柳。田居侍亲老，远役吾何有？蓦来非驱迫，万里西南走。洞庭几惊魂，岳麓重回首。竟到迁客地，潆洄古湘口。二水停风雷，澄浤无纤垢。南涧在何处？遗迹应不朽。西山望见之，披寻须我友。如何多叹嗟？转与昔人偶。名区不遑览，忧心时抱疚。别离岁当金，迢递月在丑。柳州行复经，吾将过南斗。
溪上即事，寄柳叟
作者：李宪噩
朝代：清

偶上晴溪望，尘喧都不关。野桃经雨落，沙鸟与人闲。投杖卧春草，临流看远山。长堤一舒啸，遥寄数峰间。
溪上，寄子受兄弟
作者：李宪噩
朝代：清

一绝驰骋志，再经岁月周。时时出里门，闲闲俯清流。烟树含远翠，好鸟鸣春洲。岁初始耕作，雨余变田畴。节易恻中念，景和感昔游。况子隔城阙，何以慰远愁。
溶江道中
作者：李宪噩
朝代：清

一自别湘水，大溶还小溶。有村皆隔竹，无径不由松。云积岭头涧，日沈山外峰。中华知己远，时与峒苗逢。
潍上阻雨
作者：李宪噩
朝代：清

栖迟竟何事，客意坐相违。独宿惊风雨，来朝又不归。残镫欺病眼，湿气薄秋衣。遥念东园树，应多落叶飞。
潍县访韩公复
作者：李宪噩
朝代：清

陶令移居处，城南住几家。荒村隔溪问，茅栋晓林遮。对酒心还壮，论诗日又斜。不愁回路晚，明月戍楼赊。
潍县访韩公复，出吟樱桃园，追寻不遇作
作者：李宪噩
朝代：清

公复先生城南住，驱马东寻铁牛渡。剥啄空林门不开，牧童指与樱桃树。原头一径八烟微，每日先生扶醉归。村村落照不知处，红叶满山秋雁飞。
烟际钟，和韦苏州同、叔白、子乔
作者：李宪噩
朝代：清

沈沈远钟度，漠漠生烟合。日落山暂明，风定树犹飒。不见暮僧归，微茫辨孤塔。
熙甫晓雨寄《丹桂》诗见示，因感子乔南行，即示二子
作者：李宪噩
朝代：清

昨日山村雨，幽眠未起时。侵帷寒乍觉，连夜晓还迟。少别犹相忆，远愁宁得知？无因逢铎使，空与二难期。
燕子矶
作者：李宪噩
朝代：清

未访秦淮榭，初看燕子矶。长堤系舟晚，片石带霞飞。几处画楼映，数行烟柳围。还搜六朝旧，江上又斜晖。
王熙甫考功，自都门索画，为模王司农笔，并题此诗
作者：李宪噩
朝代：清

麓台于为画，力将时俗矫。当时虞山王，举世竞传宝。先生下视之，值不一钱少。念子岩穴士，学诗用此道。常恐古人诃，不顾俗情恼。别我今一载，离梦山川绕。搦毫思其人，拟此娄东老。自然性情合，投赠惬素抱。独行古不容，冲襟良难保。勉旃善所守，慎勿学为好。
王熙甫见寄其师叔白哀词，单菱浦为之序，感酬短句，及示菱浦及东斋诸同学
作者：李宪噩
朝代：清
体裁：古风

谐情自有偶，不属钗与裙。继志自有后，不必儿与孙。丈夫奋一世，要使百世闻。生或应其声，死或传其神。斯人谁不死，死身不死人。妻子相环哭，但思返其魂。魂返宁有术，道在灵不泯。孰能重斯道，千载生如新。煌煌古圣训，朋友列五伦。
王熙甫见寄其师叔白哀词，单菱浦为之序，感酬短句，及示菱浦及东斋诸同学
作者：李宪噩
朝代：清

谐情自有偶，不属钗与裙。继志自有后，不必儿与孙。丈夫奋一世，要使百世闻。生或应其声，死或传其神。斯人谁不死？死身不死人。妻子相环哭，但思返其魂。魂返宁有术？道在灵不泯。孰能重斯道？千载生如新。煌煌古圣训，朋友列五伦。
甲午秋日，同王新亭、颖叔再游大珠山
作者：李宪噩
朝代：清

时愤偶不遣，迹寓情遂滞。岩穴求故心，悠然复忘世。理杖追前贤，握手仍夙契。入谷闻松声，临壑见崖势。清泉穿石底，奇峰表天际。海堧自阴淡，霜野转明丽。犬吠秋涧响，樵归远林霁。萧条有余欢，宠辱谁能计？
画山并序
作者：李宪噩
朝代：清
体裁：古风

画山不似画，亦并难名山。截然一壁立，错杂黑白斑。松蘖根莫附，猿狖愁攀缘。其余尽粗莽，矗矗惟撑天。如斯观已止，无复瘴叠峦。是谁摹其形，致令嗤米颠。当时强不信，亲见始骇叹。骇叹诧怪变，犹难命荆关。我问山下人，奇丽方在前。我乃相其背，庐峰非真颜。便欲理轻策，阻我缘仍悭。坐惜画山名，名画终不传。
画山并序
作者：李宪噩
朝代：清

画山不似画，亦并难名山。截然一壁立，错杂黑白斑。松蘖根莫附，猿狖愁攀缘。其余尽粗莽，矗矗惟撑天。如斯观已止，无复瘴叠峦。是谁摹其形？致令嗤米颠。当时强不信，亲见始骇叹。骇叹诧怪变，犹难命荆关。我问山下人，奇丽方在前。我乃相其背，庐峰非真颜。便欲理轻策，阻我缘仍悭。坐惜画山名，名画终不传。
留别翟照四
作者：李宪噩
朝代：清

故人十年别，须发雪霜新。感慨多谈往，流连遂匝旬。儿童还解恋，奴仆亦相亲。明日青山隔，离思又几春。
病起，寄城中诸伴侣
作者：李宪噩
朝代：清

病起心情少，闲阶移步难。乍忻晴日好，犹畏晚风寒。冬雪积还在，腊梅开已阑。城中镫火盛，谁共到明看？
瘗骡
作者：李宪噩
朝代：清

灵蠢虽异性，造化本同理。乘气各有生，茫茫竟何恃？一朝生气尽，形骸共当委。有骡在中厩，买自西山市。家贫不食粟，瘦骨崚嶒起。前月燕南行，病侄羁千里。雨雪哉奔驰，早夜恣鞭捶。游子竟不还，罢骡亦归死。敝帷适相资，畚锸老省视。逮物岂能仁，中情自难已。念彼跋涉力，瘗之北园里。园中鸟雀喧，寒林薄短晷。物生宁罔觉，嗟人乃如此。
瘦骡
作者：李宪噩
朝代：清

羸骖筋力少，知是主家贫。称作闲人骑，宜将病客身。寻诗同伫兴，步月亦怜春。瘦骨高如许，无劳鞭策频。
登伏波岩
作者：李宪噩
朝代：清
体裁：古风

危岩耀城端，杰阁临江湄。停桡一登览，凭槛周思维。栋甍戢鳞次，帆橹排云差。南眺及百粤，北顾倾九疑。萧条雨方收，激烈风犹吹。感叹升沈迹，缅渺今昔悲。气集形万象，物化凭二仪。藐躬将安恃，名绩庶可垂？五载游岭表，一棹归海涯。朅来阅江山，俯仰惭须眉。伏波去千岁，巍巍有新祠。
登伏波岩
作者：李宪噩
朝代：清

危岩耀城端，杰阁临江湄。停桡一登览，凭槛周思维。栋甍戢鳞次，帆橹排云差。南眺及百粤，北顾倾九疑。萧条雨方收，激烈风犹吹。感叹升沈迹，缅渺今昔悲。气集形万象，物化凭二仪。藐躬将安恃？名绩庶可垂？五载游岭表，一棹归海涯。朅来阅江山，俯仰惭须眉。伏波去千岁，巍巍有新祠。
登华不住阁，读吕仙诗
作者：李宪噩
朝代：清

凭槛晓风急，客行悲早秋。日边海乡远，天末岳云流。故垒不可见，仙踪何处求？无因却情累，驱马但悠悠。
登岱，过灵岩寺，雨后作
作者：李宪噩
朝代：清

山雨晓未歇，整辔趋岩陬。飒然披晨风，萧条川谷秋。晴霭乍明晦，峦壑互沈浮。鸟飞云雾中，时一闻啁啾。崎岖造禅宇，杂沓松柏稠。暂与山僧群，忻从樵者游。日气表孤塔，天色分华楼。俯兹古涧树，羡彼寒洞流。适将蹑高崇，亦复爱深幽。
登望冈楼
作者：李宪噩
朝代：清

散步此楼望，慨然悲故乡。凉风生木末，愁绪极天长。江岸秋田阔，山城落日荒。无人结高会，明日是重阳。
登洞庭湖洲
作者：李宪噩
朝代：清
体裁：古风

鼓枻洞庭水，水落春未达。高洲聊可登，骋目湖堧阔。迥拟驰平野，浩若游大漠。草木旷不殖，人禽迹亦绝。叠石蛟龙宫，沈沙鼋鼍壳。帝子几时降，广乐何处作？想当飞涝下，凹凸尽汩没。睇彼深广中，谁信此堪托？巨浸适未觏，还泛潇湘月。
登洞庭湖洲
作者：李宪噩
朝代：清

鼓枻洞庭水，水落春未达。高洲聊可登，骋目湖堧阔。迥拟驰平野，浩若游大漠。草木旷不殖，人禽迹亦绝。叠石蛟龙宫，沈沙鼋鼍壳。帝子几时降？广乐何处作？想当飞涝下，凹凸尽汩没。睇彼深广中，谁信此堪托？巨浸适未觏，还泛潇湘月。
登金山寺塔
作者：李宪噩
朝代：清

晓乘山巅塔，塔俯但苍雾。下界已茫然，应有造天路。人喧识京口，树暗迷瓜步。呼吸浪吹觉，造次风引去。咫尺海潮闻，不辨导江处。
盆菊，和叔白诗
作者：李宪噩
朝代：清

梅本盆中植，轻寒始放时。漫疑春信早，不受晓霜欺。镫下挂疏惢，砚旁横短枝。移来傍粉壁，还似画中窥。
石枣村感旧
作者：李宪噩
朝代：清

停车石枣村，村舍旧知门。零落几家散，支离一老存。积阴荒径湿，斜照古楼昏。往事自能忆，盛衰谁与论？
石桥晚泊
作者：李宪噩
朝代：清

系缆石桥驿，江风生暮寒。故乡杳何处，春水月漫漫。连岸竹交荫，塞空峰乱攒。家人岂知此，祗是向南看。
石门寺，晓起礼佛，遂步至南涧
作者：李宪噩
朝代：清
体裁：古风

鸟鸣春山曙，升阳暖松间。禅扃晨未开，随僧犹晏眠。从容始披衣，盥漱草堂前。仰见数峰峻，杳霭当晴天。步阁礼金像，默讽无生篇。耳目稍已净，钟磬但悠然。缓步蹑石磴，倚杖听涧泉。时见山中人，动作亦萧闲。岂无人事劳，幽兴此中偏。安得遗世累，遂此山居便。
石门寺，晓起礼佛，遂步至南涧
作者：李宪噩
朝代：清

鸟鸣春山曙，升阳暖松间。禅扃晨未开，随僧犹晏眠。从容始披衣，盥漱草堂前。仰见数峰峻，杳霭当晴天。步阁礼金像，默讽无生篇。耳目稍已净，钟磬但悠然。缓步蹑石磴，倚杖听涧泉。时见山中人，动作亦萧闲。岂无人事劳？幽兴此中偏。安得遗世累？遂此山居便。
石门寺，西山宴集
作者：李宪噩
朝代：清

屡为石门游，爱此西岩好。寺后一径斜，山阴数峰小。列坐选石坡，野酌席芳草。薄阴散平楚，微风飒林杪。乐宴惬幽侣，缓歌应谷鸟。日落山气寒，路暗松声悄。海堧晚澄霁，客心旷虚渺。还当续此欢，方舟穷云岛。
祷雨
作者：李宪噩
朝代：清

道人伐鼓钟，田父共瞻拜。里神殊非古，小民乃忻戴。蚩蚩竭愚诚，洋洋或如在。嗟余徇田庐，稼穑固攸赖。草枯豆苗稀，孰测青冥外。出门望平野，寥天动云旆。
秋夜明湖宴集，赠单公子鉊二首·其一
作者：李宪噩
朝代：清

爱此碧流水，值彼清秋晏。方舟载华觞，宾客辑名彦。星月挂城角，歌管起波面。杳霭烟树幽，耸动楼台现。兴极夜方永，道合情弥恋。贫蹇负才豪，贵盛惟德眷。作诗记良会，洵羡非荒宴。
秋夜明湖宴集，赠单公子鉊二首·其二
作者：李宪噩
朝代：清

阶前委毛羽，山雀了今生。满牖空晴景，开帘失晓声。栖边笼自挂，啄处粒还盛。此恨谁当识，娃僮倍有情。
秋日东园闲居四首
作者：李宪噩
朝代：清

霁后添凉冷，偏知小院东。新封窗满日，初脱树多风。草静下饥缺，叶低藏病蠹。此时机虑息，还似在山中。庭前槐叶落，不复听鸣蝉。朝食当新谷，秋衣著旧绵。惜花愁雨夜，晒药看晴天。渐次中秋近，楼头月又圆。荒斋人不到，当路长秋苔。澹日合云上，凉风吹雨来。鸟喧园枣熟，蝶乱井葵开。复是去年候，草堂思几回？本无家计累，容易作闲身。买药寄山客，写诗呈故人。微霜竹篱净，晓日石床新。园里菊花发，又堪招近邻。
秋日东园闲居四首·其一
作者：李宪噩
朝代：清

霁后添凉冷，偏知小院东。新封窗满日，初脱树多风。草静下饥缺，叶低藏病蠹。此时机虑息，还似在山中。
秋日东园闲居四首·其三
作者：李宪噩
朝代：清

荒斋人不到，当路长秋苔。澹日合云上，凉风吹雨来。鸟喧园枣熟，蝶乱井葵开。复是去年候，草堂思几回？
秋日东园闲居四首·其二
作者：李宪噩
朝代：清

庭前槐叶落，不复听鸣蝉。朝食当新谷，秋衣著旧绵。惜花愁雨夜，晒药看晴天。渐次中秋近，楼头月又圆。
秋日东园闲居四首·其四
作者：李宪噩
朝代：清

本无家计累，容易作闲身。买药寄山客，写诗呈故人。微霜竹篱净，晓日石床新。园里菊花发，又堪招近邻。
秋日杂兴五首选三
作者：李宪噩
朝代：清

日入庭户暗，蟋蟀鸣前楹。初月含冷光，星汉皎互明。微风生树闲，始觉单衣轻。沈沈万籁静，忽忽念有生。弱冠耽书史，摧折期所成。壮岁不自立，日月忽已更。短韵何寂寥，聊以寄我情。当世不见知，安用身后名？既云拙进取，复不事生产。厌厌在世中，岁月供偃蹇。亲戚或相诮，妻孥亦愤懑。一编聊自娱，浩歌秋已晚。文字期永世，所托良非远。新晴气象分，天高片云卷。流盼悦时景，冲襟得萧散。如何倦游子，劳劳不顾返。清露被原隰，湛宇垂高秋。日夕陟南冈，平野圹悠悠。四顾但萧条，慨然思远游。振衣眺极浦，逝当理轻舟。借问欲何之？酆镐古幽州。崤陵峙其左，渭水西北流。自昔列圣宅，余迹今尚留。涉涂未及半，雨雪阻我求。还归衡茅下，怅望怀隐忧。
秋日杂兴五首选三·其一
作者：李宪噩
朝代：清

日入庭户暗，蟋蟀鸣前楹。初月含冷光，星汉皎互明。微风生树闲，始觉单衣轻。沈沈万籁静，忽忽念有生。弱冠耽书史，摧折期所成。壮岁不自立，日月忽已更。短韵何寂寥，聊以寄我情。当世不见知，安用身后名？
秋日杂兴五首选三·其五
作者：李宪噩
朝代：清
体裁：古风

清露被原隰，湛宇垂高秋。日夕陟南冈，平野圹悠悠。四顾但萧条，慨然思远游。振衣眺极浦，逝当理轻舟。借问欲何之，酆镐古幽州。崤陵峙其左，渭水西北流。自昔列圣宅，余迹今尚留。涉涂未及半，雨雪阻我求。还归衡茅下，怅望怀隐忧。
秋日杂兴五首选三·其五
作者：李宪噩
朝代：清

清露被原隰，湛宇垂高秋。日夕陟南冈，平野圹悠悠。四顾但萧条，慨然思远游。振衣眺极浦，逝当理轻舟。借问欲何之？酆镐古幽州。崤陵峙其左，渭水西北流。自昔列圣宅，余迹今尚留。涉涂未及半，雨雪阻我求。还归衡茅下，怅望怀隐忧。
秋日杂兴五首选三·其四
作者：李宪噩
朝代：清

既云拙进取，复不事生产。厌厌在世中，岁月供偃蹇。亲戚或相诮，妻孥亦愤懑。一编聊自娱，浩歌秋已晚。文字期永世，所托良非远。新晴气象分，天高片云卷。流盼悦时景，冲襟得萧散。如何倦游子，劳劳不顾返。
积雨平度道中，先寄鸣九
作者：李宪噩
朝代：清

长途亘方倦，积雨绵未歇。滃然生湿云，望山正愁绝。寂历荒店宿，徘徊孤驿发。已揽晓衣重，未改午风热。阻顺稍不惊，微劳足怡悦。况与素心期，故人隔年别。
立秋前一夜感梦
作者：李宪噩
朝代：清

别绪沈方弭，因闲忽暂投。中宵感微梦，明日又新秋。稍念音容阔，偏惊时序周。即今难自遣，况是去年愁。
端居感怀
作者：李宪噩
朝代：清

动息遂成素，室家复其常。日远情渐疏，时变迹弥亡。秋天易阴漫，薄寒中我裳。方如在远道，寥落悲故乡。杳杳怀往事，沈沈抚流光。仓猝结中念，安定集众伤。闲斋延余恨，浩思日飘扬。
答三诗客
作者：李宪噩
朝代：清

年长寡嗜好，身贱得优游。徂夏方绵渺，奄忽又及秋。候虫始当阶，昏星亦复流。种豆在南野，秫稻盈西畴。雨旸赖天时，勤劳喜岁收。得为太平民，乐兹农圃俦。黾勉二三子，章句时见投。空言非所取，古道阻且修。努力保冲襟，庶以名理求？匡居非碌碌，元亮何其忧。